
Jam  labante  republica  Romana  Pannoniae  nomen  in 
annalibus  nobis  traditur*  Nunquam  enim  Romani,  etsi  sae¬ 
pius  antea  cum  exercitibus  totum  Alpium  circuitum  invaserant, 
ita  cum  montium  incolis  debellaverant,  ut  illorum  populorum 
victores  nominari  possent,  nec  unquam  situm  naturamque 
locorum  plane  perspexerant.  Primus  autem  imperatorum, 
Angustus,  gentibus  Alpinis  plurimis  devictis  etiam  trans  Al¬ 
pes  in  Dalmatiam  atque  Pannoniam  penetravit.  Ac  tam  atro¬ 
citer  et  acriter  Augusto  imperium  tenente  cum  Dalmatis  Pan- 
noniisque  pugnatum  est ,  ut  scriptor  recentis  aetatis 1)  com¬ 
parari  has  pugnas  posse  affirmaverit  cum  Caesaris  bello  Gal¬ 
lico,  nec  minus  hominum  animos  illas  ad  investigandum  in¬ 
citaturas  fuisse  quam  Gallorum  oppressionem,  si  commenta¬ 
rii,  quos  Octavianus  de  rebus  a  se  gestis  Cantabrico  tenus 
bello  nec  ultra  scripsit,  aetatem  tulissent.2)  Sed  ita  quo¬ 
que,  qua  vi  et  in  quibus  periculis  versati  Romani  cum  illis 
populis  contenderint,  dignum  mihi  esse  videtur,  quod  latius 
tractetur  et  ordine  narretur,  praesertim  cum  nemo  adhuc, 
quod  sciam,  ex  Hoeckii  temporibus,  omisso  Merivalio,  cujus 
narratio  plane  ex  illo  dependeat,  quamquam  nova  subsidia 
allata  sunt,  haec  bella  continua  descripserit.3) 

Jam  ex  eo  tempore,  quo  in  Romanorum  historiae  enar¬ 
ratione  fabulae  cum  rebus  gestis  commiscentur,  primum  illo¬ 
rum  concursum  cum  populis  ferocissimis  atque  saevissimis, 
qui  in  Alpium  valle  circumjacentibusque  regionibus  habita¬ 
bant,  factum  esse  nobis  traditur,  quibus  ipsis  proeliis  con¬ 
stat,  Romanos  corroboratos  confirmatosque  Italiae  principes 
ac  paullo  post  totius  orbis  terrarum,  qui  dicitur,  dominos 
esse  factos.  Initio  quidem  aegre  Romani  fines  ab  incursioni¬ 
bus  Gallorum  defendebant,  dum  proelio  illo  ad  Telamonem 

1)  Luden,  Geschichte  des  teutsclien  Volkes  I,  p.  163, 

2)  Suet.  Aug.  S5  valiqua  de  vita  sua“  tredecim  libris  Cantabrico  tenus 
bello  nec  ultra  exposuit,  Tempus  belli  Cantrabrici  idem  Suetonius  Aug.  20 
indicat. 

3)  Hac  dissertatione  paene  absoluta,  programma  Berolinense  scholae, 
quae  dicitur  Sophien-Realschule ,  mihi  in  manus  venit,  quo  extrema  operis 
mei  pars  argute  ab  Abrahamo,  magistro  ejus  scholae,  est  exposita. 

facto  Gallos  ad  internecionem  redactos  victores  in  eorum  ip¬ 
sorum  terram  persecuti  proximis  annis  potissimum  Cn.  Sci¬ 
pione  et  M.  Marcello  ducibus  imperio  suo  subjecerunt.  Prae¬ 
terea  cum  Veneti  et  Cenomani  Romanorum  socii  fierent,  Li¬ 
gures  autem  continuis  incursionibus  vexarentur,  imperium 
Romanum  jam  usque  ad  Alpes  tum  prolatum  fuisse  dici 
potest*  Tamen  in  his  regionibus  tantum  aberat,  ut  Galli 
jugum  patienter  ferrent,  ut  primam  quamque  rebellandi  oc¬ 
casionem  arriperent.  Quod  cum  Romani  haud  ignorarent, 
quam  celerrime  fieri  potuit,  terram  occupatam  coloniis  dedu¬ 
cendis  et  viis  sternendis  ex  consuetudine  sua  sibi  devincie¬ 
bant.  Sed  postquam  bello  Hannibalico  perfecto  Gallos  Cisal¬ 
pinos  iterum  bellum  renovantes  Romani  superaverunt  et,  jam 
vigin ti  fere  annis  ante  occupata  orae  Illyricae  parte,  Macedo¬ 
niam  provinciarum  numero  adjecerunt,  via,  quae  Italiam 
cum  Macedonia  conjungebat,  paullatim  latior  atque  tutior 
fiebat,  ut  Romanorum  exercitus  tum  quidem  contra  Alpinos 
et  Danubium  accolentes  populos  non  modo  ex  Italia,  sed 
etiam  ex  Macedonia  progredi  possent. 

Potissimum  Romanorum  intererat,  ne  Galli  Transalpini 
iterum  Alpes  transgressi  populos  sibi  consanguineos  pertur¬ 
barent.  Itaque  senatus,  cum  a.  186  a  Ch.  „Gallorum  Trans¬ 
alpinorum  tria  milia  sine  populatione  ac  bello  haud  procul 
inde,  ubi  nunc  Aquileja  est,  locum  oppido  condendo44  cepis¬ 
sent,  in  eorum  patriam  legatos  misit,  qni  interrogarent,  num 
ex  auctoritate  gentis  illi  essent  profecti.  Quod  cum  negatum 
esset,  ex  Italia  illis  pulsis,  paullo  post  in  ea  regione,  qua 
Alpes  barbari  transierant,  Aquileja  condita  est.1)  Insequenti 
tempore  autem  Romani  cum  Istris  et  Dalmatis  conflixerunt 
atque  Japydum  nomen  tum  (a.  129)  primum  proditur,  quos 
a  Tuditano  et  Pandusa  Tiberio  subactos  mox  defecisse  tradit 
Appianus.2)  Hic  quaerat  quispiam,  num  recte  Appianus 
addiderit  eodem  fere  tempore  Segestanos  L.  Cottae  et  Metello 
sese  dedisse,  quae  res,  cum  ad  Plinii  Segestam  vix  perti¬ 
nere  possit,  ad  Segesticam  Pannonicam  referri  debet.3)  Ita 
vero  explicari  non  potest,  quo  modo  factum  sit,  ut  Romani, 


1)  Horkel  „Die  Geschichtsschreiber  der  deutschen  Urzeit,  Bd.  1.:  cum 
de  duobus  Gallorum  agminibus  loquitur ,  mihi  errasse  videtur.  Etsi  enim 
Livius  duobus  diversis  locis  de  hoc  agmine  referi  (39,  c.  22  et  c.  54),  du¬ 
bitari  non  potest,  quin  bis  locis  de  una  eademque  re  ille  cogitet. 

2)  Momrasen,  Romische  Geschichte  II,  162  sq.:  ex  eo  tempore  semper 
Romanorum  amicos  fuisse  Japydes  affirmavit ,  cui  sententiae  repugnat  Appia¬ 
nus.  Neque  ex  ea  re,  quod  Augustus  secundum  Dionem  Japydes  bello  petiit, 
quia  vectigalia  non  solvissent,  id  colligi  potest. 

3)  De  Plinii  Segeste,  cfr.  p.  25. 

etsi  non  omnes  Japydes,  sed  eos  tantum,  qui  intra  Alpes 
habitabant,  imperio  suo  subjecerant,  usque  ad  Segesticam 
terram  procederent.  Dijudicare  tamen  hic  non  audeo,  utrum 
haec  narratio  iisdem  fortasse  veterum  annalistarum  nugis 
ac  Carnuntum  a  Livio  ad  annum  171  a,  Ch.  commemoratum 
adtribuenda *),  an  res  certa  sit,  cum  Appianus  alio  loco 
(Illy.  22)  ad  eam  recurrere  videatur. 

Interea  Romani,  in  altera  quoque  Alpium  parte  non¬ 
nullis  victoriis  patratis,  provinciam  Narbonensem  stipendiariam 
sibi  fecerant.  Plurima  proelia  autem  conserebant  cum  popu¬ 
lis,  qui  Alpium  summos  montes  tenebant,  non  ut  opprime¬ 
rent  eos,  sed  ab  incursionibus  et  devastationibus  deterrerent. 
Praeterea  exeunte  seculo  secundo  Romanorum  arma  ad  Da¬ 
nubium  apparuerunt,  et,  quae  res  momenti  majoris  est,  M. 
Aemilius  Scaurus  a.  115  a.  Ch.  inter  oppida  Tergestem  et 
Aemonam  per  Alpes  progressus  cum  Tauriscis  foedus  icit, 
quae  Romanis  causa  erat,  ut  copias  suas  Cimbris  oppone¬ 
rent.  Illorum  adventu  magna  in  regionibus  Alpinis  et  Trans¬ 
alpinis  commutatio  facta  esse  videtur,  cujus  rei  paene  nulla 
mentio  ad  nos  venit.  Paullo  post  autem,  ut  majore  vi  bel¬ 
lum  contra  populos  Alpium  juga  incolentes  gererent,  Romani 
commoti  sunt,  postquam  Gallis  Cispadanis  una  cum  Italis 
civitas  data  et  Galliae  Transpadanae  oppida  Gn.  Pompejo 
Strabone  consule  administrante  coloniae  Latinae  facta  sunt. 
Sed  priusquam  Romani  ipsi  Alpes  transgredi  potuerunt,  Mi- 
thridatica  et  civilia  bella  illarum  gentium  animos  atque  motus 
valde  auxerunt,  dum  Caesar  Galliam  Transpadanam  et  Trans¬ 
alpinam  Illyrico  adjecto  provincias  accepit.  Qui  per  octo  an¬ 
nos  Galliam  totam  in  provinciae  formam  redegit  et  Nantuates, 
Veragros,  Sedunos  per  legatum  Serv.  Galbam  devincens  omnes 
Alpium  incolas  terrebat.  Hieme  autem  plerumque  in  Gallia 
Cisalpina  versabatur,  unde  saepius  in  Illyricum  quoque  pro¬ 
ficiscebatur,1 2)  ut  a  populorum  finitimorum  impetu  id  tue¬ 
retur.  Tanta  tamen  barbarorum  audacia  erat,  ut  a.  52  ae¬ 
state.  Tergestinorum  urbem  repentino  adventu  opprime¬ 
rent,3)  atque  Dalmatae  eo  superbiae  processerunt,  ut  Li¬ 
burnorum,  qui  sub  Romanorum  dicione  erant,  urbe  Pro- 
mona  occupata,  Caesaris  legatos  neglegentes  ejus  exercitum 
occiderent.  Quod  facinus  ulcisci  Caesar  non  poterat,  quia 


1)  Hormayr,  Wien,  seine  Ceschichte  u.  seine  Denkwiirdigkeiten  I,  p.  09. 

2)  Caes.  b.  G.  I,  54,  II,  35.  V,  1.  IU,  7. 

3)  1.  c.  VIH,  24.  Appianus,  qui  eandem  rem  mihi  quidem  videtur  com¬ 
memorare  llly.  c.  18  init,  narrat  Japydes  id  fecisse  additque  illos  tum  Aqui¬ 
lejam  quoque  oppuguasse. 

cum  Pompejo  manus  jam  conseruerat.  Dalmatae  autem  Cae¬ 
saris  metu  incitati  castra  Pompeji  secuti  sunt  et  post  pugnam 
Pharsalicam  multos  Pompejanos  fugientes  receperunt.  Cujus 
rei  causa  Caesar  Gabinium  cum  tironum  legionibus  eo  misit, 
qui  neque  provinciae  facultatibus  sublevabatur,  cum  partim 
exinanita,  partim  infidelis  esset,  et  compluribus  acceptis 
cladibus  mortuus  est.1)  Adjuvante  Vatinio  deinde  Qu.  Cor¬ 
nificius,  qui  jam  antea  Caesaris  quaestor  pro  praetore  fuerat, 
Illyricum  Pompejanis  pulsis  recepit  Quibus  rebus  praeclare 
gestis  Vatinius,  provincia  Cornificio  reddita,  ipse  Brundi¬ 
sium  se  contulit.  Vocatur  autem  semper  his  locis  Illyricum 
provincia  ita,  ut  non  generalem  sensum,  sed  proprium 
illum  habere  possit.  Verisimile  igitur  est  rebus  adeo  turba¬ 
tis  Caesarem  jam  Illyricum  quasi  provinciam  tractasse  et  Cor¬ 
nificium  primum  seorsum  Illyrico  praefuisse.  Nec,  quod 
Caesaris  „legatus“  Cornificius  vocatur,  ille  tempore,  quo 
paene  ex  arbitrio  ejus  provinciae  distribuebantur,  impedire 
potuit,  quin  Illyrico  praeficeretur.  Huc  accedit,  quod  Cicero 
ad  fam.  XIII,  77.  P.  Sulpicium  has  regiones  post  Cornifi¬ 
cium  quasi  provinciam  rexisse  testatur.  Vatinium  autem  a. 
45  in  Illyrico  provincia  fuisse  ex  Appiani  llly.  c.  12  et  Dion. 
Cass.  47,  21,  ubi  legimus:  o  re  Obaziviog  r/Q/e  ^lav 'IXIvqkov 
t(Sv  nlrioioxwQWv ,  elucet  et  approbatur  verbis  a  Cicerone  in 
Philipp.  10,  5  prolatis,  ubi  Antonio  ille  obici t ,  quid  cum 
Illyrico  et  P.  Vatinii  imperatoris  exercitu  ei  fuerit.2) 


1)  Cfr.  de  bello  Alexandrino  c.  42 — 47.  Aliter  Appianus  llly.  c.  12, 
qui  Gabinium  omnibus  copiis  amissis  terga  vertisse  fingit.  Illyrios  autem, 
postquam  Caesar  victor  Romam  rediisset,  legatos  misisse,  qui  impunitatem 
sibi  peterent,  qua  praebita  Caesare  Vatinium  Illyrico  praeposuisset.  Quibus 
ex  causis  Momsenius  (corp.  inscript.  Lat.  ILI,  1,279)  Vatinium  primum  fuisse 
Illyrici  praefectum  colligit. 

2)  Nunc  autem,  quoniam  de  Illyrici  provinciae  constitutione  dicimus, 
addere  mihi  liceat,  quid  de  ejus  priore  administratione  viri  doctissimi  sen¬ 
tiant.  Zumptius  in  commentationibus  epigraphicis  II,  p.  220  sq.  contendit 
Illyricum  Romanorum  armis  non  ita  perdomitum  fuisse,  ut  per  se  ipsam  ju¬ 
stam  efficeret  provinciam,  sed  cum  finitima  aliqua  provincia  in  idem  vel  pro¬ 
consulis  vel  propraetoris  imperium  esse  conjunctum  .  neque  ullam  reperiri 
provinciam,  quacum  in  idem  jus  coire  potuerit  praeter  Macedoniam,  potissi¬ 
mum  cum  illa  pars  Illyrici,  quae  jam  bello  Macedonico  tertio  confecto  Ro¬ 
manis  se  subdidit,  eodem  tempore  ac  Macedonia  in  provinciae  formam  re¬ 
dacta  esse  videatur.  Sed  hujus  rei  testimonia  afferre  non  potest,  neque  ea 
res,  quod  Scipio  Nasica,  postquam  (a.  155  consul  Dalmatas  vicit,  in  provin¬ 
ciam  Macedoniam  missus  est,  illius  sententiam  confirmat,  praesertim  cum 
nusquam  nobis  trad-atur  Illyricum  cum  Macedonia  fuisse  conjunctum.  Kuhnius 
autem  (Die  sladtische  und  biirgerliche  Verfassung  des  rom.  Reichs,  p.  223) 
partem  septentrionalem  Illyrici  dicit  jam  ante  Caesarem  cum  Gallia,  meridio¬ 
nalem  autem  cum  Macedonia  fuisse  conjunctam.  Sed  cum  ipse  addat  Philipp. 
X,  5  negare  Ciceronem  Dyrrhaehium  et  Apolloniam  Illyrici  urbes,  in  Mace- 

Jam  antea  Caesar  in  Gallia  Transalpina  et  Transpadana 
versatus,  Noricos  eorumque  regem  ita  sibi  devinxerat,  ut 
bello  civili  exorto  adjuvarent  illum  equites  a  rege  Norico  mis¬ 
si  circiter  trecenti.*  1)  Omnes  fortasse  Alpium  incolas  aut  vi 
aut  donis  in  Romanorum  dicionem  redacturus  fuit,  nisi  prae¬ 
matura  mors  eum  arripuisset,  praesertim  cum  jam  arma  et 
pugnandi  modum  illarum  gentium  cognovisset.  In  animo 
enim  habuit  ex  suscipienda  contra  Parthos  expeditione  redux 
Alpes  plane  imperio  suo  adicere.  Haud  ignorabat  profligan¬ 
dos  prius  esse  Italiae  populos  finitimos,  quam  longius  latius- 
que  imperium  proferri  posset.  Id  tamen  ille  effecit,  ut  per 
eam  Alpium  partem,  quae  Galliam  attingit,  via  expedita  et 
tuta  Romanis  fieret.  Ac  ne  posteri  unquam  obliviscerentur, 
quid  negotii  sibi  esset  cum  Alpinis  gentibus,  Galliae  Trans¬ 
padanae  lege  a.  49  lata  civitatem  dabat  oppidisque  municipio¬ 
rum  formam  praebebat,  qua  re  Romanorum  mores  vitaeque 
genus  elegantius  paullatim  propagabatur.2) 

Novae  turbae  autem  Caesare  vivo  his  in  regionibus  ex- 
titerant,  cum  Boerebistes  Getarum  rex  factus  populos  finiti¬ 
mos  oppressisset  et  Bojos  sub  rege  Critasiro  atque  Tauriscos 
caede  paene  delevisset.3)  Nec  cessabant  barbarorum  incur- 


donum  finibus  esse,  conjecturam  suam  probari  nou  posse  demonstrat.  Veri¬ 
similia  autem  esse  videntur,  quae  protulit  Mommsenius  corp.  insc.  111,1,279 
affirmans  Illyricum  eodem  modo  atque  Galliam  Cisalpinam  consulibus  Italiam 
administrantibus  parmisse  usque  ad  Caesaris  aetatem ,  quae  sententia  et  ob 
alias  causas  valde  placet,  et  quod  saepius  consules  in  has  regiones  ad  bel¬ 
lam  gerendum  missi  sunt.  Tamen  non  ita  Illyricum  ut  Galliam  Cisalpinam 
consulibus  subditnm  fuisse  puto ,  sed  a  senatu  quasi  terram  minime  copiosam 
(De  bell.  Alex.  42  et  Strabo  XII,  5.  10)  imminentem  autem  Italiae  propter 
propinquitatem  et  hominum  ferocitatem  suis  legibus  obtemperans  consulibus 
ex  Italia  semper  custodiendum  traditum  esse.  Ac  ne  fines  quidem  hujus 
terrae  definiti  fuisse  videntur,  sed  continuo  aliis  gentibus  adjectis  prolati  sunt. 

1)  Cfr.  Caes.  bell.  civ.  I,  18. 

2)  Jam  an.  66  Caesar  oppida  Galliae  Transpadanae  de  civitate  petenda 
agitantia  adierat  eaque  concierat,  et  ex  provincia  decedens,  totius  Italiae 
dominus  factus  Transpadanorum  oppidis  civitatem  dedisse  videtur ,  sed  ita, 
ut  eorum  terra  ex  provinciae  ratione  regeretur,  quia  plurimae  ad  id  tempus 
gentes  barbarae  ibi  versabantur.  Itaque,  etsi  jam  Antonio  Galliam  Transpa¬ 
danam  provinciam  sibi  poscente  metu  commoti  senatores  nonnulli  de  Gallia 
Cisalpina  plane  cum  Italia  conjungenda  cogitabant,  non  ante  bellum  Philip¬ 
pense  confectum  Gallia  Transpadana  Italiae  finibus  adjecta  est  (App.  b.  c.  V, 
3  et  Dio  48,  12). 

3)  Strabo  VII,  3,  11.  TSotovg  y.al  agSqy  rjtpctyioe  rovg  vno  Kql- 
tccoiqw  xal  TavQLOxovg.  Quomodo  Zeussius  (Die  Deutschen  und  die  Nach- 
barstamme  p.  240)  commoveri  potuerit,  ut  Critasirnm  Noricorum  regem  no¬ 
minaret,  cujus  imperio  etiam  Boji  subjuncti  fuissent,  intellegi  non  potest. 
Collato  enim  hoc  loco  cum  VII.  5,  2  efficitur,  ut  Critasirus  rex  Bojorum 
Tauriscis  quoque  imperaverit. 

siones  potissimum  ex  montibus  supra  Macedoniam  jacentibus. 
Quietem  igitur  Itali  habere  non  potuerunt,  priusquam  illos 
ad  internecionem  redegissent,  certumque  limitem  Italiae  sep¬ 
tentrionem  versus  constituissent.  Quod  negotium  a  patre 
relictum  optime  perfecit  Octavianus,  qui  iter  per  Alpes  Julias 
fecit  omnesque  populos  Alpinos  subegit  et  compluribus  pro¬ 
vinciis  in  his  regionibus  constitutis  Italiam  tuebatur1). 

De  Octaviani  ejusque  tempore  contra  populos  Alpinos, 
potissimum  contra  Pannonios  Dalmatasque  expeditionibus 
usque  ad  annum  6  p.  Ch.  factis. 

Caesarem  interfectum  esse  nuntio  vix  accepto  „ nondum 
assuetae  frenis  servitutis  tumidae  gentium  inflataeque  cervices 
ab  imposito  nuper  jugo  resiliebant44.  Romani  autem  iterum 
in  bellis  civilibus  occupati  eorum  depopulationes  prohibere 
non  potuerunt.  Quin  eo  impudentiae  processerunt  Salassi, 
ut  D.  Brutum  Galliae  Cisalpinae  praefectum,  qui  eorum  in¬ 
cursiones  ab  Italia  arcere  studuerat,  fugientem  ubique  retar¬ 
darent  neque  illum  per  suas  regiones  nisi  pecunia  multa  data 
proficisci  paterentur.  Quae  res  aperte  demonstraverat  maxime 
opus  esse ^  ut  viae  ex  Italia  et  in  Galliam  Hispaniamque  et 
in  Macedoniam  ferentes  tandem  aliquando  tutae  redderentur 
et  populi  Italiae  instantes  domarentur.  Itaque  Antonius  haud 
ignorans,  qui  Galliam  Cisalpinam  occupatam  teneret,  eum  to¬ 
tius  Italiae  dominum  esse,  jam  antea  illam  provinciam  sibi 
depoposcerat  ac  triumviratu  constituto  accepit.  Sed  cum, 
Cassii  et  Bruti  copiis  ad  Philippos  caesis,  Galliae  Transpa¬ 
danae  auctore  maxime  Octaviano  Italiae  leges  datae  essent, 
ab  ea  provincia  ille  destitit,  praesertim  quod  Cleopatrae  dolis 
obstrictus  imperium  jam  neglegebat.  Fratrem  ejus  autem  Dio 
narrat  expeditionem  in  Alpes  suscepisse  atque,  etsi  nihil  per¬ 
fecisset,  triumphum  egisse2).  Discordiis  deinde  inter  trium¬ 
viros  per  eundem  L.  Antonium  adjutrice  Fulvia  concitatis  et 
orto  tumultu  composito,  M.  Antonius  cum  Octaviano  victore 
denuo  foedus  icit,  quo  ipse  Asiam  omnesque  regiones,  quae 


1)  Sextus  Rufus  Breviarium  de  victoriis  et  provinciis  c.  7:  „Sub  Julio 
et  Octaviano  Caesaribus  per  Alpes  Julias  iter  factum  est“,  recte  Julio  Caesari 
partem  hujus  gloriae  attribuit,  qui  omnia  ad  rem  feliciter  gerendam  praepara¬ 
verat.  Ad  Sexti  hunc  locum  adnotat  Schoenleben  „CarnioIiae  Annalium44  I.  II, 
p.  122  iter  facere  significare  dominium  assequi.  Cfr.  praeterea  Momm.  Res 
gestae  divi  Augusti  p.  5,  12  et  13. 

2)  Idem  tradunt  Acta  triumphalia  Capitolina:  „L.  Antonius  M.  f.  M. 
n.  cos.  ex  Alpibus  Cal.  Januariis.44 

trans  Scodram,  Illyrici  urbem,  sunt,  Octavianus,  quae  cis 
Scodram  jacent,  accepit,  Lepidus  autem  Africam  retinuit. 
Qua  re  Octaviano,  etsi  Italia  ipsa  ei  non  concedebatur,  im¬ 
perium  Italiae  datum  est.  Loca  enim  tenebat,  quibus  milites 
sibi  exercitatissimos  reddere  poterat,  et  per  quas  jam  Caesar 
exercitum  duxerat,  ut  Italiam  totumque  orbem  terrarum  sibi 
subiceret.  Quam  facultatem  sibi  oblatam  Octavianus  haud 
neglegebat,  sed  quam  celerrime,  ut  Alpinas  gentes  rebellantes  *) 
opprimeret,  profectus  est.  Causam  autem  belli  redintegrandi 
ei  praebuit,  quod  arma  inter  triumviros  et  Dec.  Brutum  reli- 
quosque  duces  maxime  in  Gallia  Cisalpina  collata  Alpium  in¬ 
colas  valde  turbaverant  et  spem  facile  jugum  decutiendi  vel 
praedandi  iis  injecerant.  Jam  per  multos  igitur  annos  populi 
nonnulli  pecuniam  Romanis  debitam  et  promissam  non  sol¬ 
verant  et  impunitate  atrociores  facti  jam  proximas  sibi  regio¬ 
nes  omni  modo  vexare  incipiebant.  Sed  priusquam  Octavia¬ 
nus  ipse  contra  illos  exercitum  ducere  potuit,  a.  39  in  Illyrico 
Partheni  vel  Parthini  rebellabant,  quos  Asinius  Pollio  proeliis 
devicit  et  gregibus,  armis,  agris  multavit* 2).  Cujus  rei  causa 
triumphum  ei  concessum  Horatius  gloriose  praedicat,  cum 
canit  carm.  II,  1 : 

„Et  consulenti  Pollio  curiae. 

Cui  laurus  aeternos  honores 

Delmatico  peperit  triumpho.44 

Saevior  autem-  seditio  in  Italiae  septentrionali  parte  et  regio¬ 
nibus  adjacentibus  quatuor  annis  post  orta  est,  dum  Octavia¬ 
nus,  Sexto  Pompejo  jam  interfecto  Lepidoque  imperio  exuto, 
ad  Africae  res  ordinandas  et  constituendas  ex  Sicilia  exercitum 
in  illam  provinciam  transicere  parat.  Quem  cum  hiems  in 
Sicilia  retinuisset,  nuntius  subito  allatus  Salassos,  Tauriscos 
Liburnos,  qui  jam  diu  tributa  non  solvissent  et  interdum  vi¬ 
cinos  infestassent ,  palam  a  Romanis  defecisse,  commovit,  ut 
Africa  neglecta  in  Illyricum  contenderet.  Hanc  Dionis  narra¬ 
tionem  emendat  Appianus,  qui  Augustum  non  oh  aliam  cau- 


J )  Rebelliones  enim  vocabant  Romani  has  turbas,  quamquam  nullus  hujus 
regionis  populus  plane  in  eorum  potestatem  redactus  erat.  Promissam  enim 
pecuniam,  cum  Romanorum  exercitus  appropinquabant,  raro  persolvebant  aut 
persolutam  paullo ,  postquam  hostes  recesserant,  devastatis  finitimis  regionibus 
maxima  cum  crudelitate  sibi  repetebant.  Cfr.  Strabo  IV,  6,  8. 

2)  Dio  48,  28  et  Florus  II,  25.  Parthinos  praeterea  nominant  Plin.  h. 
n,  III,  23  et  Caesar  b.  c.  III,  11,  41,  42.  Recensentur  autem  inter  populos 
prope  Epidamnum  habitantes.  Triumphum  Asinii  proconsulis  ex  Parthineis  in 
Actis  Triumphalibus  Capitolinis  reperimus  a.  d.  VIII.  Cal.  Nov.  actum  esse. 


10 


sani  illos  populos  bello  petiisse  nobis  tradidit,  nisi  quod 
Italiae  imminerent  et  jam  saepius  eam  antea  turbassent.  Addit 
autem  Appianus  praeter  populos  a  Dione  commemoratos  alios 
quoque  ab  Augusto  tum  profligatos  et,  ut  tributum  se  esse 
daturos  promitterent,  coactos  esse.  Quibus  omnibus  devictis 
Augustum  ad  Japydes  intra  Alpes  incolentes  accessisse  ille 
pergit,  quorum  e  numero  Moentini  et  Avendeati  ejus  impetum 
non  expectassent,  sed  ultro  ejus  exercitum  aggressi  clade  ac¬ 
cepta  essent  dispersi.  Aurupini  autem1)  cum  audissent 
Octavianum  appropinquare,  urbe,  in  quam  ex  vicis  multitudo 
hominum  se  receperat,  relicta,  silvas  petebant.  Urbem  occu¬ 
patam  autem  ille  intactam  reliquit  incolas  sperans  redituros 
et  imperio  suo  se  esse  subjecturos,  cum  cognovissent,  urbi 
se  pepercisse.  Quam  expectationem  res  non  fefellit.  Hacte¬ 
nus  Appianus,  neque  alius  auctor  nobis  ita  accurate  de  his 
expeditionibus  ut  ille  exposuit.  Negari  autem  non  potest 
Dionem  lias  res  negligentius  tractasse,  praesertim  cum,  etsi 
haud  ignorabat  contra  alios  quosdam  quoque  populos  expedi¬ 
tiones  esse  susceptas,  nihil  de  bis  retulerit  nisi  contra  eos 
Augustum  alios  duces  misisse  et  ex  Japydico  bello  Metuli 
tantum  expugnationem  accurate  narraverit.  Itaque  Appiano 
concedendum  esse  puto  Augustum  hanc  ob  causam  maxime 
bellum  illis  gentibus  intulisse,  quod  Italis  molestae  fierent. 
Huc  accedit,  quod  Vellejus  Paterculus  (II,  78)  Caesarem  „per 
haec  tempora  ne  res  disciplinae  inimicissima,  otium,  corrum¬ 
peret  militem,  crebris  in  Illyrico  Dalmatiaque 2)  expeditionibus 
patientia  periculorum  bellique  experientia  exercitum  durasse 
dicit.  Quae  verba  optime  illustrant  turbas3),  quas  Dio  scri¬ 
bit  a  militibus  esse  concitatas,  cum  nuntiatum  esset  conira 
populos  Alpinos  iter  parari.  Missis  nunc  aliis  populis,  quo¬ 
rum  nomina  Appianus  profert,  de  Japydibus  tum  subactis 
paullo  diligeutius  inquiramus,  quippe  cum  Pannoniis  finitimi 
essent,  et  eorum  clades  Augustum  moveret,  ut  illos  quoque 
aggrederetur* 

Incolebant  Japydes  regiones  Ocrae  monti  et  Carnorum 
genti  adjacentes  in  utrisque  jugis  Albii,  qui  mons  paene  in 
extremis  Alpibus  situs  altitudine  sua  praestabat4).  A  septen- 


1)  Arupium  enumerat  Strabo  inter  Japydiae  capita;  Moentini  autem  in¬ 
colas  urbis  Monetii,  quam  Strabo  eodem  loco  commemorat,  significare  vi¬ 
dentur. 

2)  De  orthographia  hujus  verbi  cfr.  Momm.  in.  L.  III,  1. 

3)  Eaudem  seditionem  commemorat  Livius  epitome  131. 

4)  Strabo  VII,  5,  4.  Cujus  descriptione  efficitur,  ut  eas  regiones  Japy-  I 
des  tenuisse  putemus,  quae  nunc  dicuntur  „Krainer  Kalkplateau44.  Nomen 

trione  cum  Istris  Carnisque  conjunguntur  et  usque  ad  flumen 
Tedanium  meridiem  versus  patent*  1).  Eorum  per  terram  unum 
fluvium  perfluentem  commemorat  Strabo,  Colapin,  quem  cum 
Noaro  sibi  ficto  confluentem  facit.  Natione  autem  erant  Ja- 
pydes  vel  Illyrica  vel  Celtica  vel  potius  ex  duabus  mixta, 
ideoque  arma  eorum  erant  Celtica,  corpora  autem  aeque  atque 
Illyriorum  puncta2).  Agri  tam  paucas  fruges  iis  protulerunt, 
ut  farre  et  milio  grano  vitam  vix  sustentarent  atque  in  vicis 
miserrimis  sedes  suas  haberent.  Noli  autem  negare  oppida 
fuisse  Japydibus,  cum  paullo  post  in  Japydum  terra  urbes 
vallo  muroque  circumdatae  et  curia  ornatae  apud  Appianum 
commemorentur  et  apud  Strabonem  quatuor  urbium  nomina 
nobis  tradita  sint.  Tamen  maxima  cum  virtute  pro  patria 
pugnabant  neque  ad  id  ternpus  a  Romanis  plane  subigi  po¬ 
tuerant,  quamvis  eorum  partem,  quae  intra  Alpes  —  i.  e. 
citra  Albium  montem  —  et  mare  Adriaticum 3)  versabatur, 
saepissime  jam  illi  adorti  essent.  Nusquam  autem  nobis  tra¬ 
ditur  Japydes  Albium  montem  ipsum  incolentes  et  ad  Panno¬ 
niorum  fines  pertinentes  antea  a  Romanis  bello  esse  petitos4). 
Etsi  artum  inter  singulos  Japydiae  populos  concordiae  vincu¬ 
lum  non  fuisse  elucet,  Plinius  tamen  nobis  narrat  et  Japydes 
et  Liburnorum  civitates  XIV  conventum  Scardonae  habuisse, 
cujus  de  institutione  et  actione  etsi  nihil  certi  scimus,  tamen 
verisimile  videtur  esse  illum  ad  religionem  tantum  cultumque 
pertinuisse  et  fortasse  post  bella  Japydum  cum  Romanis  per¬ 
fecta  institutum  vel  renovatum  hac  conditione  esse,  ut  nihil 
tractaret  nisi  res  sacras  omnibus  communes. 

Postquam  hujus  nationis  partem  intra  Alpes  sitam  Augu¬ 
stus  iterum,  ut  jam  vidimus,  subegit,  in  alteram  transgressus 
est.  Itinerum  aufum  difficultates  et  iniquitates  auxerunt  Ja¬ 
pydes  arboribus  caesis  et  per  vias  dispersis,  cum  ipsi  in  sil- 


habere  hunc  populum  a  Japhete  Schonleben  Carniolia  antiqua  p.  182  sibi 
persuasit. 

1)  Plin.  III,  23  et  Ptolemaeus  II,  15  collato  Plin.  III,  25  flumine  Te- 
danio  fineri  Japydiam  declarant. 

2)  Quam  ob  causam  Strabo  VII,  5,  4  y.aiaoTiy.TOL  nomen  iis  indidit. 
Cfr.  Strabo  IV,  6,  10. 

3)  Pertinebant  enim  usque  ad  mare,  quod  Strabo  VII,  5,  4  affirmat,  etsi 
Plinius  III,  25  dicit  Arsiae,  qui  fluvius  Italiae  fines  significet,  jungi  gentem 
Liburnorum  et  id.  III,  23 ,  cum  ipse  aliter  sentiat,  addit  nonnullos  in  Flana- 
ticum  sinum  Japydiam  promovere.  Neque  Dionis  verba  (49,  35)  huic  senten¬ 
tiae  opposita  esse  censeo ,  cum  ita  explicem :  ,,quae  non  longe  a  mari  in 
continentem  pertinebant/4 

4)  De  Japydia  cfr.  praeterea  Servium  ad  Virg.  Georg.  III,  475  et  Sal¬ 
lustium  II,  p.  125  ed.  Dietsch. 

vis  laterent,  ut  exercitum  Romanum  ex  improviso  adorirentur. 
Quod  cum  Augustus  perspexisset,  praemisit  quosdam  in  mon¬ 
tes  proximos,  qui  ipsum  in  vallibus  progredientem  et  per  sil¬ 
vas  viam  sibi  sternentem  adjuvarent  et  hostes  appropinquan¬ 
tes  arcerent*  Quo  factum  est,  ut  Japydes  ex  insidiis  erum¬ 
pentes  undique  interclusi  magna  clade  accepta  in  silvas  iterum 
se  reciperent  atque  urbem  proximam  Terponum  Augusto  a 
defensoribus  vacuam  traderent*  Quam  cum  Augustus  aeque 
atque  Arupium  integram  esse  jussisset,  incolae  clementia  ejus 
confisi  redierunt  et  victori  se  subjecerunt.  Deinde  Augustus 
ad  urbem  Metulum  accessit,  quam  et  Appianus  et  Dio  pri¬ 
mariam  illius  regionis  fuisse  urbem  consentiunt.  Natura 
autem  illam  jam  munitissimam  —  sita  enim  erat  in  duobus 
silvosis  collibus,  qui  angusta  valle  dirimebantur  —  muris  al- 
tissimis  oppidani  sepserant  magnamque  hominum  copiam  eo 
contraxerant.  Diu  igitur  Romanorum  oppugnationes  illi  su¬ 
stinebant,  dum  vallo  oppidum  cingebatur.  Quod  opus  Metu- 
lenses  nocturnis  et  diurnis  excursionibus  impediebant  et  mul¬ 
tas  Romanis  clades  afferebant*  Ac  ne  tum  quidem,  cum 
moenia  collabi  coepta  sunt,  animos  illi  demittebant,  sed  cele¬ 
riter  novis  exstructis  relinquebant  priora,  quibus  combustis 
Romani  maximis  machinis  urbem  expugnare  studebant.  Duo¬ 
bus  enim  aggeribus  comportatis  quatuor  turres  ambulatorias 
aedificaverunt,  ut  pontes  earum  in  muros  conicerent*  Quae 
res  ut  subito  eventu  turbaret  oppugnatos,  manum  misit  Octa¬ 
vianus,  quae  ex  parte  adversa  urbem  aggrederetur,  dum  ipse 
e  turribus  muro  admotis  cum  hostibus  confligeret.  Metulenses 
autem  nequaquam  perterriti  Romanis  succedentibus  fortiter 
restiterunt  et  longis  contis  usi,  ut  tres  pontes  conciderent, 
mox  effecerunt.  Qua  re  Romani  tam  graviter  affecti  sunt,  ut 
nemo  eorum  auderet  quartum  pontem  conscendere,  dum 
Augustus  ipse  ex  turris  summa  parte,  ubi  proelii  eventum 
conspexerat,  accurens  milites  objurgio  hortabatur  et  scuto 
arrepto  pontem  intrabat.  Deinde  omnes  milites,  ne  impera¬ 
torem  deseruisse  viderentur,  atroci  impetu  eum  sunt  secuti. 
Multitudine  autem  hominum  pons  ruptus  multis  vulnera  dedit 
atque  imperator  ipse  non  modo  dextro  femore  sed  etiam  am¬ 
bobus  lacertis  vulneratus  est1).  Tamen,  ne  milites  de  salute 


1)  Vulnus  ibi  accepisse  Augustum  et  Appianus  et  Dio  scribunt,  etsi  Dio 
non  ponte  rupto  illum  laesum  esse,  sed  minime  accurate,  cum  murum  hostium 
ascendere  conatus  esset,  tradit.  Eodem  fere  modo  atque  Appianus  Plin.  VII, 
46,  ubi  de  Augusti  morbis  disserit,  eum  in  Pannonicis  bellis  „ruina  e  turriu 
esse  vulneratum  testatur.  Atque  plane  consentit  cum  Appiano  Sueton.  Aug. 
20  ,, altera  acie  et  crus  et  ntrumque  brachium  ruina  pontis  consauciatus44,  etsi 

sua  desperarent,  illico  turrim  ascendit  imperator  iisque  se 
vivum  ostendit,  atque,  ne  obsessi  fore,  ut  his  cladibus  accep¬ 
tis  oppugnatione  decederet,  putarent,  illico  reparari  turres 
novisque  pontibus  ornari  jussit.  Cujus  pertinacia  commoti, 
praesertim  cum  audissent  auxilia  ab  illo  esse  arcessitos,  die 
insequenti  Metulenses  legatos  de  pace  concilianda  ad  eum  mise¬ 
runt,  quam  quinquaginta  obsidibus  datis  praesidioque  in  urbem 
recepto  impetraverunt.  Sed  cum  milites  praesidio  in  colle  su¬ 
periore  constituti  a  Metulensibus,  qui  in  alterum  collem  se  recepe¬ 
rant,  arma  telaque  postularent,  illi  irati  cum  Romanis  iterum  con¬ 
gressi  sunt,  postquam  feminas  et  liberos  in  curiam  incluserunt 
iisque  custodes,  qui,  si  quid  sibi  accideret,  curiam  incende¬ 
ret,  imposuerunt.* 1)  Facile  autem  barbari  vincebantur,  cum 
Romani  locis  superioribus  essent  illosque  vi  opprimerent. 
Raque  curia  incensa  omnes  Metulenses  perierunt  totaque  urbs 
igne  est  deleta.  Metulensibus  oppressis  reliqui  quoque  Japy- 
des  Romanis  se  dediderunt.  Quo  facium  est,  ut  tum  primum 
omnes  Japydes  Romanis  parerent2).  Poseni  autem,  qui  paullo 
post  Augusto  absente  reballabant,  a  M.  Helvio  partim  inter¬ 
ficiendo  partim  vendendo,  reliquis  eos  non  adjuvantibus,  plane 
deleti  sunt. 

His  subactis  bellum  Augustus  Pannoniis  intulit,  qui 
populus  usque  ad  illud  tempus  vix  nomine  notus  fuerat  Ro¬ 
manis.  Gens  Illyrica  autem  erant  Pannonii,  quos  confundit 
et  Appianus  et  Strabo  cum  alia  gente,  quae  supra  Graeciam 
habitabat  Paeonesque  sunt  vocati3).  Nihil  enim  his  commune 
erat  nec  cogitari  potest  Pannonios  esse  Paeonum  partem,  quae 
a  meridie  in  illas  regiones  septentrionales  profecta  sit.  Plu¬ 
rimas  enim  et  ferocissimas  gentes  in  hoc  itinere  perrumpere 
debebant,  et  quae  causa  inveniatur,  cur  sedibus  suis  amoe¬ 
nioribus  relictis  regiones  frigidiores  petierint?  Huc  accedit, 
quod  migratio  populorum  omnium,  qui  ibi  versabantur,  ad 


non  recte  affirmat  alterum  hoc  esse  vulnus,  quod  Augustus  bello  Delmatico 
acceperit.  Denique  Florus  II,  23  Appiani  sententiam  probat.  Quod  ille  ad¬ 
jecit  „Augustum  cunctanti  ad  ascensum  militi  scutum  de  manu  rapuisse  et 
aquis  et  hoste  turbantibus*4  apud  alios  non  invenitur  et  in  Flori  auctoritate 
hujus  rei  rationem  esse  habendam  nego.  Omnino  Florus  hoc  bellum  non 
contra  Japydes,  sed  contra  Illyrios  universos  gestum  esse  censet. 

1)  Aliter  Dio,  qui,  ut  barbaros  jure  ab  Augusto  punitos  esse  demonstret, 
eos  foedus  illud  icisse  et  praesidium  in  urbem  recepisse  narrat  eo  consilio, 
ut  Romanos  improvisos  adorirentur.  Hanc  ob  causam  pugnatum  esse  noctu 
addit. 

2)  Etsi  nihil  certi  nobis  traditur,  verisimile  tamen  est  Japydum  terram 

Illyrico  provinciae  esse  additam. 

i)  De  origine  Pannoniorum  praeclare  disserit  Zeussius  1.  c.  p,  254  sq. 

meridiem  aut  ad  orientem  spectabat.  Qui  fieri  poterat,  ut 
contrarium  iter  haberent  Paeones?  Neque  ulla  linguae  simi¬ 
litudo  illarum  gentium  est,  immo  Paeonica  plurima  verba 
Graecis  simillima  habet,  a  quibus  abhorret  maxime  Panno¬ 
nica1).  Itaque  jure  suo  jam  Dio  Cassius  rejecit  nomen  Pae¬ 
onum,  et  nomine  Pannoniorum,  quo  ipsi  se  et  Romani  eos 
vocabant,  a  Paeonibus  illos  secrevit.  Tamen  rationem  etymo¬ 
logicam,  quam  in  explicando  illo  verbo  Dio  sequitur,  probare 
non  possumus.  Quamquam  enim  Pannonios  ipsos  se  illo 
nomine  significare  ait,  tamen  illud  ex  Romanorum  lingua  ex¬ 
plicat  et  propter  vestimenta  ex  pannis  conserta  eos  ita  apel- 
latos  esse  affirmat2). 

Majorem  difficultatem  jam  nobis  praebet  finium  Panno¬ 
niae  definitio,  etsi,  quam  rem  Mommsenius  in  disceptationem 
quaestionemque  vocavit,  quando  pro  vi  nc  ia  e  Pannoniae  fines 
ad  Danubii  ripas  sint  prolati,  neglegimus,  cum  infra  fusius 
de  hac  re  nobis  dicendum  sit.  Omisso  nunc  Appiano  quo¬ 
que,  qui  ex  nominum  Paeonum  et  Pannoniorum  confusione 
Paeonas  censet  ab  Istro  pertinuisse  secundum  Japydum  terram 
usque  ad  Dardanos,  Strabo  VII,  5,2  Pannonios  septentrionem 
versus  et  orientem  usque  ad  Segesticam  et  Istrum,  in  ceteras 
autem  regiones  latius  patere  demonstrat.  Idem  (VII,  5,  10) 
Pannoniorum  montes  saltusque  Dalmatia  et  Ardiaea3)  meridiem 
versus,  a  septentrione  Istro,  ab  oriente  Scordiscorum  terra 
finiri  contendit.  Ibi  sequitur  in  Strabonis  textu  lacuna,  qua 
reliquae  partis  finium  determinatio  nobis  periit.  Quibus  ex 
locis  colligi  potest  Pannoniam  ex  Strabonis  sententia  non 
trans  Segesticam  vel  Scordiscorum  sedes  pertinuisse.  Sed 
jam  amplius  infra  videbimus,  quanta  in  Strabonis  illarum 
regionum  cognitione  fides  poni  possit.  Optimam  Pan¬ 
noniae  descriptionem  Dio  mihi  videtur  dedisse  atque  eo  ma- 

1)  Ersch  u.  Gruber  s.  v.  Pannonia,  Quod  Tacitus  Germania  c.  3  refert 
monumenta  et  tumulos  quosdam  Graecis  literis  inscriptos  in  confinio  Germa¬ 
niae  Raetiaeque  adhuc  extare,  fortasse  ex  itinere  mercatorio  illo,  quod  per 
has  regiones  ad  mare  Suebicum  ducebat,  explicari  potest. 

2)  Alias  etymologias  vide  apud  Otrocoksi,  origines  Hungaricae  II,  11,  3, 
qui  Pannonios  denominari  nobis  demonstrat  a  Paeone,  Deucalionis  ex  filia 
Protogenia  pronepote  et  nomen  eorum  ejusdem  originis  esse  atque  Panem. 
Bonfinius  autem  in  chronica  Ungarica  p.  20,  I.  16.  Appiani  sententiam  tuetur 
ejusque  genealogicam  tabellam,  et  Paeonas  a  Paeone,  Autari  filio,  quem  Pan- 
nona  nonnulli  dixerint,  derivat.  Itaque  Pannoniam  et  Paeoniam  eandem  terram 
esse  pergit,  quam  Latini  Pannoniam,  Paeoniam  dicant  Graeci.  Praeterea  etiam 
de  hac  re  Harenbergius  in  Miscell.  Lips.  Nov.  Vol.  IX.  p.  629,  qui  cum  verbo 
Celtico  ,,ban“  i.  e.  „oblonga  fascia“  nomen  illorum  cohaerere  judicat. 

3)  Ardiaei  populus  Illyrici  circa  Naronem  erat,  qui  jam  ante  hoc  tempus 
perierat.  Cfr.  Strabo  VII,  5,  6. 

jorem  fidem  ejus  verba  habent,  cum  ipse  his  regionibus  prae¬ 
fuerit  et  diligenter  hujus  provinciae  res  examinaverit1).  Af¬ 
firmat  autem  Pannoniam  Dalmatia  et  Istro  usque  ad  Mysiam 
Europaeam  i.  e.  Moesiam  esse  circumdatam.  Quam  ob  cau¬ 
sam  ne  audiri  quidem  potest  Florus,  cum  tradit  (II,  25)  Pan¬ 
nonios  duobus  acribus  fluviis  Dravo  Savoque  vallari.  Probatur 
autem  Dionis  sententia  verbis,  quae  apud  Plinium  (III,  28) 
extant  „Ad  Septentriones  Pannonia  vergit,  finitur  inde  Danu- 
bio“.  Amnes  claros  et  navigabiles  in  Danubium  defluere 
Dravum  et  Savum  deinde  addit  Plinius;  et  Sirmium  aeque  ac 
Taurinum  in  Pannoniae  finibus  collocat  Moesiamque  provin¬ 
ciam  Pannoniae  jungi  dicit.  Neque  aliud  profert  Ptolemaeus 
(II,  13  et  14),  qui  Pannoniae  fines  Danubii  illo  flexu,  ubi 
Savum  recipit,  significari  narrat.  Profecto  igitur  Danubius 
septentrionem  et  orientem  versus  finis  Pannoniae  est.  Nunc 
autem  quaeritur,  ad  quas  regiones  in  ceteris  partibus  illa 
patuerit. 

Ptolemaeum  si  sequimur,  finitur  Pannonia  meridiem  ver¬ 
sus  linea,  quae  a  Danubii  flexu  per  montes  Bebios,  Albium, 
Ocram  usque  ad  Noricum  vergens  ita  fingitur,  ut  Istria  et 
Illyricum  finitima  ibi  Pannoniae  terrae  sint.  Consentiunt  in 
hac  re  fere  cum  Ptolemaeo  Dio  et  Strabo,  qui  Pannoniam 
usque  ad  Dalmatiam  pertinere  dicunt.  Per  quas  regiones 
autem  fines  inter  Noricum  et  Pannoniam  in  meridionali  parte 
sint  constituti,  percognoscere  difficile  est.  Recte  mihi  quidem 
Mommsenius  censuisse  in  inscript.  III,  1,  489  videtur  Emo- 
nam,  quae  nunc  Laibach  diceretur,  non  ante  Ptolemaei  aeta¬ 
tem  cum  Italia  fuisse  conjunctam,  ac  probo  ejus  conjecturam, 
emendantis  hunc  Ptolemaei  locum:  n(,uTa£v  de^haliag  ino 
to  Ncoqixov  I. Tawovlag  ndXiv  0Hfc&va“  ex  verbis  simillimis, 
quae  extant  II,  13,  4:  „fj,era£v  de  ^IxaXlug  xul  Ncoqixovj 
lotliov  KaQvtxov“  ita,  ut  scribatur:  »(,ieTa£,v  de  *Iru)Jag  vno 
to  Ncqqixov  xal  Ilavvovlag  3Iov\la  'Hfxwva^  ,  quibus  verbis 
ita  emendatis  Ptolemaeus  jam  sua  aetate  ostendit  dubium 
fuisse,  cuinam  terrae  illa  urbs  esset  adnumeranda.  Sed  quod 
idem  Mommsenius  Nauportum  jam  Augusto  vivo  Italiae  fini¬ 
bus  comprehensum  fuisse  putat,  mihi  non  placet,  neque  aliam 
nisi  conjecturae  vim  id  obtinet.  Nam,  etsi  optime  hujus 
oppidi  locum  ad  Oberlaibach  fuisse  constituit  et  flumen  illud 
praeterfluens  contra  Plinium,  qui  sive  errore  sive  abusu  op¬ 
pidi  nomen  pro  fluvio  substituit,  Laibach  flumen  esse  inter¬ 
pretatus  est,  tamen  Velleji  verba:  „Italiam  junctam  sibi  Nau¬ 


li  Dio  49,  36. 

porti  ac  Tergestis  confinio44  recte  eum  explicasse  nego,  cum 
„confinium44  nihil  significare  mihi  videatur,  nisi  „in  terra,  quae 
inter  illas  urbes  sita  erat,  fines  Italiae  et  Pannoniae  fuisse44. 
Etsi  autem  fieri  potuit,  ut  imperatores,  cum  opus  erat,  ex  alia 
in  aliam  provinciam  legiones  mitterent,  tamen  vix  manipulos 
quosdam  ob  itinera  et  pontes  et  alios  usus  illo  tempore  in 
aliam  provinciam  missos  esse  puto.  Neque  intellego,  qua  re 
commotus  Mommsenius  contenderit  excusare  potius  videri 
Tacitum  militum  Pannonicorum  extra  provinciam  missionem1). 
Quibus  si  addas  Strabonem  hujus  commutationis  nullam  men¬ 
tionem  fecisse,  sed  potius  VII,  5,  2  Nauportum  Tauriscorum 
coloniam  vocare2),  Nauportum,  si  non  post  Emonam,  cui 
sententiae  repugnat  locorum  conditio,  at  certe  paullo  ante  aut 
fortasse  simul  cum  ea  Italiae  finibus  attributum  esse  concedes. 
Celeiam  autem  Norici  finibus  jam  prius  comprehensam  fuisse 
et  Plinius  et  Ptolemaeus  testantur  idemque  confirmant  tituli, 
quos  attulit  Mommsenius  inscript  III,  2  p.  631  sq.  Poeto¬ 
vionem  denique,  quam  Zeussius  dicit  Noricorum  urbem  fuisse, 
ex  inscriptionibus,  Tacito,  Ptolemaeo  elucet  fuisse  Pannonio¬ 
rum  neque  ante  quartum  seculum  cum  Norico  esse  conjunc¬ 
tam.  Fines  autem  inter  has  urbes  regere  difficillimum  est, 
neque  id  unquam  certo  discerni  poterit,  nisi  aliae  inscriptio¬ 
nes  ad  hanc  quaestionem  pertinentes  invenientur3).  Eosdem 
fere  terminos  ostendit  Ptolemaeus  II,  13,  cum  dicit  occiden¬ 
tem  versus  Noricum  a  Pannonia  secerni  monte  Caravanca, 
supra  Caravancam  autem  monte  Cetio,  quem  omnes  consen¬ 
tiunt  nunc  vocari  saltum  Vindobonensem. 

Jam  de  Pannoniae  natura  pauca  dicemus.  Herodianum 
si  audimus,  Pannonia  nebulosa  semper  et  frigida  erat  neque 
aquam  nisi  congelatam  et  effossam  praebebat.  Herodiani 
autem  ipsius  haec  sententia  non  est,  sed  eorum,  qui  Com¬ 
modum  commovere  volebant,  ut  Istri  ripis  relictis  Romani 


1)  Cfr.  Tacit.  Annales  I,  20. 

2)  Ex  hoc  Strabonis  loco  alter  mihi  videtur  posse  explicari,  ubi  legi¬ 
mus:  ,,per  illa  flumina  merces  devehuntur  ad  Segesticam  et  ad  Pannonios  et 
ad  Tauriscos. “  Non  enim  demonstratur  his  verbis  conjunctis  cum  Appiano 
(llly.  c.  16)  inter  Illyricas  quasdam  gentes  commemorante  Tauriscos,  fuisse  alios 
quoque  Tauriscos  inter  Pannoniae  populos  vel  omnino  in  Illyrico  atque  eos  ab 
illis  Tauriscis ,  qui  postea  Norici  sunt  nominati  (cfr.  Plin.  III,  24  et  Zeuss. 
1.  c.  p.  239),  esse  secernendos.  Appianus  enim  etiam  Carnos  illo  loco  addit 
populis  Illyricis,  Strabonis  autem  verba  ita  explicanda  esse  censeo,  ut  per 
illa  flumina  etiam  ad  Tauriscos  merces  deportari  dicat,  quia  ab  Aquileja  ad 
Nauportum  devehuntur,  quod  ex  ejus  sententia  Tauriscorum  colonia  est. 

3)  Quantum  in  hac  re  adipisci  possumus,  tantum  Mommsenius  io  inscript. 1 
III,  2  p.  645  et  663,  111,  1  p.  494  et  496  aliisque  locis  effecit. 


pedem  referret,  eamque  ob  causam  fides  his  verbis  haberi 
non  potest.  Tamen  neque  Appianus,  qui  terram  saltuosam 
esse  dicit,  neque  Dio  (49,  36)  neque  Strabo  (VII,  5,  10) 
amoenam  hujus  terrae  naturam  esse  tradunt.  Strabo  enim 
descripta  Illyrici  ora  narrat  regiones  ei  superpositas  saltibus 
esse  occupatas  et  maximo  frigore  ac  nive  laborare,  eas  autem 
quas  Pannonii  incolerent,  multo  magis  inhabitabiles  esse,  et 
ne  vites  quidem  in  eorum  terra  reperiri  nisi  paucas  et  in 
montibus  et  in  campis  dispersas.  Quae  narratio  confirmatur 
simili  Dionis  descriptione,  qui  ipse  Pannoniam  vidit  ejusque 
naturam  percognovit.  Addit  hic  autem  et  oleum  iis  deficere 
vinumque  eorum  acerbissimum  esse,  maxime  vero  agros  hor¬ 
deum  et  granum  milium  proferre.  Aliter  narrat  Plinius,  qui 
(III,  28)  Pannoniam  glandiferam  fuisse  refert,  sed  aer  frigi¬ 
dum  illius  ignorat  vel  certe  non  commemorat  ac  potius  indi¬ 
care  mihi  videtur  his  verbis:  „Pannonia,  qua  mitescentia 
Alpium  juga  molli  in  dextra  ac  laeva  devexitate  considunt. 66 
Pannoniam  quoque  montibus  completam  esse,  sed  minus  altis, 
et  hanc  ob  causam  minus  horridam  minusque  frigidam  atque 
Alpes.  Alio  Strabonis1)  loco  traditur  septentrionales  Panno¬ 
niae  regiones  ab  ovibus  depastas  Bojos  devictos  victoribus 
Dacis  reliquisse,  fortasse  et  Strabo  et  Dio  Pannoniam  tam 
atroci  et  fera  natura  fuisse  demonstraverunt,  quia  cum  Italia 
eam  conferebant.  Itaque,  praesertim  si  audierimus2)  seculo 
quarto  p.  Ch.  n.  Pannoniam  fertilissimam  fuisse  omnibus 
tiugibus  et  jumentis,  et  domicilium  imperatorum  amoenum, 
ac  Solinum  (collect.  21,  3)  Pannoniam  nominare  terram  solo 
laetam,  quae  jam  diu  agricultura  exercita3)  multas  fruges 
lederit,  conici  potest,  etiam  si  concesserimus  Romanorum 
occupatione  maxime  hujus  terrae  fertilitatem  esse  auctam, 
non  tam  detestabilem  ejus  naturam  fuisse,  quam  describunt 
luctores. 

INeque  enim  aqua  laborabat  Pannonia,  cum  omnes  hujus 
orovinciae  „inclvti“  sint4)  et  multi  quidem  eorum  navigabiles, 
it  Dravus  e  Noricorum  terra  violentius  prorumpens  et  Savus 
x  Alpibus  Carnicis  placidius  defluens  non  magno  intervallo 


1)  V.  Strabo  V,  1,  6,  ubi  de  Bojorum  ex  Italia  ad  Istrum  profectione 

abulatur.  r 

2)  Mai.  auctor.  class.  III,  404  in  „junioris  philosophi  orbis  descriptione 
ub  Constantino  imperatore. u 

3)  Cfr.  Hyginus  „de  constituend.  limit.“  ed.  Lachm.  p.  205,  qui  in  Pan- 
oma  partes  arvi  primi  et  arvi  secundi,  silvas  glandiferas,  silvas  vulgares, 
ascuas  fuisse  Augusti  temporibus  narrat. 

4)  Solinus  1,  c.  c.  23, 

inter  se  relicto.  Praeterea  Ister  fluvius  aquae  magnam  copiam 
secum  volvens  Pannoniae  lines  alluit,  atque  etiam  inter  fluvios 
in  illos  tres  influentes  plurimi  sunt  navigationi  apti,  ut  Arra¬ 
bo,  Corcoras,  Colapis,  Valdasus,  Urpanus 1  2),  quos  Plinius  non 
ignobiles  esse  dicit. 

Fluviis  adjunguntur  lacus  nonnulli,  quorum  maximus 
est  Peiso  vel  Pelso.  Hunc,  etsi  Plinius  ad  fines  Noricorum 
collocat,  lacum,  quem  nunc  vocamus  Neusiedlersee,  esse  nego, 
quia  Jordanis  1.  c.  50  et  52  eum  in  Valeria  provincia  fuisse 
scribit  et  ille,  ut  nostris  temporibus  paene  exsiccatus  paullatim 
iterum  se  complet,  ita  eo  ipso  tempore  vel  paullo  post  exortus 
esse  videtur.  Potius  lacum,  qui  Germanice  dicitur  „Platten- 
see44  illud  nomen  significat.  Causa  igitur  nulla  reperitur, 
cur  Muchari 2)  sententiam  complectamur  et  lacum  Peisonem 
Plinii  a  lacu  Pelsone  Aurelii  Victoris  et  Jordanis  secernamus, 
praesertim  cum  Mucharus  ipse  nominum  similitudine  commotus 
esse  videatur,  ut  eundem  sensum  haec  duo  verba  habere 
dicat  neque  secerni  posse  lacus  illos  duos  nisi  addito  vel 
„superior  vel  inferior44  adjectivo.  Verba  Plinii  autem:  „No- 


1)  De  his  fluviis  cfr,  Forbiger,  Handbuch  der  alten  Geographie  III,  p. 
463.  Alios  commemorant  tabula  Peutingeriana ,  Vellej.  II,  114,  Jordanis  de 
orig.  Get.  52,  50,  54,  Ptolemaeus  II,  17,  2  aliique.  Ptolemaeus  autem  Dravi 
partem  meridionalem  /la^ov  nominat,  et  septentrionalem  Savariam.  Qui  error 
certo  ex  Strabonis  descriptione  illorum  fluminum  Dravi  et  Savi  exortus  est. 
Ille  enim  (VII,  5,  2)  Savum  in  Dravum ,  hunc  in  Noarum  apud  Segesticam 
influentem  fingit.  Quae  Strabonis  confusio  partim  explicatur,  quod  totam  illam 
regionem  a  lacu  Vindeliciorum  usque  ad  Istri  flexum  ita  contrahit,  ut  hunc 
lacum  eundem  esse  ac  lacum  Peisonem  censeat.  Tamen  fluviorum  confluxum 
Strabo  fortasse  usque  ad  Segesticam  recte  tradit,  sed  nominibus  mutatis. 
Nam  si  IV,  6,  10  post  oppidi  nomen  JVavnoQroi'  supplemus  NavnoQTog  pro  Cor- 
cora,  id  cum  Plinio  consentit  (et  Mommsenii  conjecturam  (vid.  supra  p.  15)  reicit). 
Deinde  verba  ou/jftallei  A’  eig  iov  £aov  y.ara  irjv  jioXlv  xal  o  Kolctmg 
referenda  sunt  ad  urbem  modo  nominatam  Nauportum  significanlque  Corcoram, 
quem  infra  recte  Strabo  dicit  prope  ad  Nauportum  in  Savum  influere.  Qua 
re  efficitur,  ut  Strabonis  verba  secum  cohaereant.  Nam  si  IV,  6,  10  xaia 
t rjr  tioXlv  ad  Segesticam  referimus,  intellegi  non  potest,  qua  ratione  VII,  5, 
2  idem  Strabo  dicat  Savum  jam  supra  Segesticam  in  Dravum  influere.  Ut  a  Se¬ 
gestica  autem  fluminum  cursus  confunderet,  commotus  esse  videtur  Strabo 
insula  illa,  quae  ad  Segesticam  fluminibus  formatur.  —  De  Ptolemaei  Savaria 
Mannertus  (Geographie  der  Griech.  u.  Rom.  111,56)  hanc  sententiam  protulit: 
„Ptolemaeus  nomine  Savaria  flumen  Mur  dicit,  cum  hoc  flumen  nusquam 
commemoretur,  nisi  quod  in  tabula  Peutingeriana  stationis  nomen  „In  Murio“ 
invenitur,  et  cum  Savariae  urbis  nomen  Ptolemaeum  in  errorem  perducere 
potuerit.  Sed  Savaria  longius  a  Murio  mihi  abesse  videtur,  quam  ut  ejus  con¬ 
jecturam  probemus.  Itaque,  si  non  per  Strabonem  eum  errasse  concedimus, 
Ptolemaeum  Savaria  nomine  magis  Arrabonem  quam  Murium  significasse 
judico. 

2)  Muchar,  Noricum  p.  3.  Cfr.  Forbiger.  1.  c.  III,  p.  455,  n.  25  et  prae¬ 
terea  v.  de  convers.  Carantan.  c.  6  (SS.  XI,  9). 

ricis  junguntur  lacus  Peiso,  deserta  Bojorum"  nihil  habent 
offensionis,  cum  lacus  Peiso  et  deserta  Bojorum  totam  Pan¬ 
noniam  septentrionalem  comprehendant  et  recte  igitur  ille  hanc 
Pannoniae  partem  Noricis  conjungi  affirmare  possit1)*  Praeter 
hunc  lacum  nominatur  apud  Strabonem  VII,  5,  2  palus  Lugea, 
cujus  situm  si  recte  ostendit  Strabo  prodens  eum  esse  in  via 
Tergeste  super  Ocram  montem  ferente,  lacus  Caerchnitianus 
est,  et  palus  Hiulca  (Dio  55,  32.  Victor.  41,  5),  quam  Momni- 
senius  ex  Zosimi  IT,  18  ad  urbem  Cibalim  collocat. 

Insulas  autem  duas  commemoravit  Plinius,  Segesticam, 
in  qua  urbem  eodem  nomine  cognominatam  alii  fuisse  adno- 
tant,  et  Metubarrim ,  „maximam  omnium  insularum  amnica¬ 
rum".  Qua  in  regione  haec  sita  fuerit,  non  elucet,  et  cum 
celeri  hanc  non  cognoverint,  Plinius  duas  ex  una  fecisse  vel 
'duo  nomina  pro  una  insula  audiens  duas  esse  sibi  finxisse 
videtur,  etsi  concedimus  fieri  potuisse,  ut  illa  insula  ceteros 
effugeret  aut  in  uliginoso  ejus  regionis  solo  formata  paullo 
post  ita  evanuisset,  ut  ne  reliquiae  quidem  nobis  extent. 

Montibus  autem  completam  esse  Pannoniam  jam  vidimus, 
quorum  e  numero  Caravancam  et  Getium  et  Bebios  montes 
in  finium  descriptione  cognovimus.  De  situ  autem  saltus 
Claudii  et  Almae  infra  disseremus,  cum  haec  quaestio  arte 
cum  Scordiscorum  sedibus  describendis  cohaereat. 

Jam  enim  natura  Pannoniae  perspecta,  qui  populi  tum 
Pannoniam  incoluerint,  nobis  inquirendum  est.  Magis  autem 
artificiosam  quam  veram  gentium  descriptionem  Ptolemaeus 
(II,  13  et  14)  mihi  videtur  praebuisse.  Dividit  enim  Panno¬ 
niam  in  duas  provincias,  quae  ejus  aetate  jam  constitutae 
erant,  atque  in  utraque  provincia  populos  singulos  ita  a  se¬ 
ptentrione  ad  meridiem  enumerat,  ut  secernat  populos  partis 
occidentalis  ab  orientali  parte.  Collocat  igitur  in  provinciae 
superioris  occidentalibus  regionibus  Azalos,  Bojos,  Colaetianos, 
Latovicos,  in  orientalibus  autem  Cytnos,  Jassios,  Oseriates, 
Varcianos.  Eodem  modo  in  provincia  inferiore  alteram  par¬ 
tem  incolunt  Amantini,  Hercuniates,  Agdiantes,  Breuci,  alte¬ 
ram  Aravisci  et  Scordisci.  Plinius  autem  populorum  capita 
alio  modo  enumerat,  cum  dicit  Dravum  defluere  per  Serretes, 
Serrapillos,  Jasos,  Andizetes,  Savum  per  Colapianos  Breucos- 
que,  quorum  e  numero  Ptolemaeus  Serretes  et  Serrapillos 


1)  Fortasse  Plinii  verba  III,  27  collata  cum  ejusdem  IV,  12,  80,  quibus 
hiberna  Pannonica  jam  Poetovione  translata  esse  Carnuntum  narrantur,  defi¬ 
niunt  tempus,  quO  Carnuntum  et  regiones  ei  finitimae,  quas  aetate  Augusti 
Norici  partem  fuisse  testatur  Veli.  II,  109,  conjungebantur  cum  Pannonia. 

2* 

omisit,  Jassios  et  Breucos  autem  in  iisdem  fere  regionibus 
atque  Plinius  cognovit.  Praeterea  Andizetes  Plinii  cum  Pto¬ 
lemaei  Andiantibus  et  Colapianos  hujus  cum  illius  Colaetianis 
congruere  locorum  ratio  demonstrat.  Sed  exceptis  populorum 
illis  capitibus,  aliarum  gentium  nomina  profert,  quarum  sedes 
non  indicat,  ut  Arivates,  Azalos,  Amantes,  Belgites,  Cataros, 
Cornacates,  Eraviscos1),  Hercuniates,  Latovicos,  Oseriates, 
Varcianos,  quos  quatuor  vel  quinque  omissis  jam  apud  Ptole¬ 
maeum  invenimus.  Amantes  enim  num  iidem  sint  ac  Ptole¬ 
maei  Amantini  dubitari  potest,  cum  infra  Plinius  Amantino¬ 
rum  civitatem  sitam  fuisse  tradat,  ubi  „Bacuntius  amnis  in 
Savum  Sirmio  oppido  influit44.  Nomen  igitur  Amantinorum 
apud  utrumque  scriptorem  extare  vides;  tamen  sedes,  quas 
huic  genti  adsignant,  longo  intervallo  inter  se  distant.  Quae 
dissensio  ea  re  explicari  posse  videtur,  quod  Plinii  temporibus 
gens  illa  Savi  ripas  incolens,  cum  partes  septentrionales  Pan¬ 
noniae  magis  magisque  natura  exsiccatae  traderentur  agricul¬ 
turae,  Ptolemaei  aetate  jam  ad  Danubii  Arrabonisque  con- 
fluxum  sit  progressa2).  Jam  aliam  difficultatem  praebent 
verba  Plinii:  „Mons  Claudius,  cujus  in  fronte  Scordisci,  in 
tergo  Taurisci.44  Quaeritur  enim  primum,  quibus  in  regio¬ 
nibus  mons  Claudius,  quem  praeter  Plinium  commemorat 
Vellejus  (II,  112),  collocari  debeat.  Mommsenius  (inscript. 
III,  1.  p.  418)  montem  Claudium  aut  eundem  esse  ac  montem 
Almam,  de  quo  Dio  (55,  30)  idem  fere  narret  quod  Vellejus 
de  Claudio,  aut  prope  ad  Almam  in  saltibus  Slavoniae  esse 
collocandum  contendit.  Sed  non  idem  de  his  duobus  collibus 
narrari ,  alio  loco  demonstrabo,  etsi  falso  in  Sturziana  Dionis 
editione  interpres  quidam  adnotavit  apud  Dionem  narrari 
montem  non  ab  hostibus  sed  a  Romanis  occupatum  esse. 
Certo  autem  scimus  ex  Eutropio  Almam  montem  fuisse  apud 
Sirmium.  Itaque  Appianus  Mommsenii  conjecturam  confirmare 
videtur,  cum  Scordiscos  Triballis  devictis  a  Romanis  pulsos 
esse  ex  sedibus  suis  et  in  Pannoniae  extrema  parte  consedisse 
referat.  Sed  Strabo  Scordiscos  in  duas  partes,  quae  ot  fuxgol 
et  ol  fisydloi  Scordisci  vocatae  essent,  divisos  fuisse  nobis 
ostendit,  quorum  altera  pars  major  intra  Noarum  flumen  et 
Margum  atque  occidentem  versus  usque  ad  Segesticam  per¬ 
tinuisset3).  Nunc  autem  cum  Noarum  alluere  dicat  Strabo 
Scordiscorum  fines,  discerni  non  potest,  in  Pannonia  illosne 


1)  Eosdem  illos  esse  atque  Ptolemaei  Araviscos  verisimile  est. 

2)  Cfr.  Mannert  1.  c.  III,  567. 

3)  Hoc  elucet  ex  VII,  5,  10  et  VII,  5,  2  verbis  collatis. 

collocaverit  an  non,  quia  nescimus,  ubi  hoc  flumen  esse  sibi 
finxerit,  etsi  mihi  quidem  verisimile  videtur,  Noarum  in  Dravi 
inferioris  regione  fuisse  illum  putasse,  cum  VII,  5,  2  tradat 
fluminum  cum  Noaro  confluentium  maximam  partem  in  septen¬ 
trionem  volvi,  qua  re  efficitur,  ut  Noarum  quoque  in  septen¬ 
trionem  differat.  Quae  cum  ita  sint,  dubium  fit,  num  in 
illis  extremis,  Danubio  proximis  partibus  Pannoniae  Scor¬ 
discos  fuisse  putet  Strabo,  etsi  eorum  fines  a  meridie  usque 
ad  Segesticam  pertinentes  facit.  Hanc  ob  causam  nonnulli 
montem  Claudium  censebant  prope  ad  Segesticam  fuisse  et 
illas  fere  regiones  significare,  ubi  nunc  sunt  montes  Waras- 
dini.  Sed  quemcunque  locum  tribuimus  huic  monti,  Taurisci, 
qui  postea  Norici  sunt  nominati,  Scordiscorum  affines  recte 
dici  non  possunt.  Itaque  Plinium  Strabonis  verbis  inductum, 
quibus  Tauriscorum  res  confuse  tractat,  hoc  loco  errasse 
puto.1)  Jam  restat,  ut  de  verbis  a  Strabone  VII,  5,  2  tra¬ 
ditis  disputem,  quibus  Breucos,  Andizetios,  Ditiones,  Pirustas, 
Mazaeos,  Daesitiates  Pannoniorum  maximas  gentes  fuisse  narrat. 
Constat  autem  Pirustas,  Mazaeos,  Daesitiates  non  inter  Pan¬ 
noniae  populos  esse  referendos,  sed  extra  ejus  fines  in  Illy¬ 
rica  ora  sedes  suas  habuisse.2)  Quos  ut  Pannoniis  adscri- 
beret,  commotus  esse  videtur  Strabo,  quod  hi  populi  in  re¬ 
bellione  illa  atrocissima  Pannoniae  et  Dalmatiae  plurimum 
valebant  et  contra  eos  potissimum  praeter  Pannonios  bellum 
gerebatur. 3) 

Qua  lingua  usi  sint  Pannonii,  indicat  Tacitus  (Germ. 
28  et  43),  cum  Osos  eodem  sermone,  institutis,  moribus 
uti  atque  Araviscos  dicit.  Quam  ob  rem  incertum  esse,  utrum 
Aravisci  in  Pannoniam  ab  Osis,  Germanorum  natione4)  an 
Osi  ab  Araviscis  in  Germaniam  commigraverint.  Cotinos  Gal¬ 
licam  ,  Osos  Pannonicam  linguam  coarguere  non  esse  Ger¬ 
manos  c.  43  idem  auctor  addit*  Secernit  igitur  Pannonicam 
linguam  a  Gallica  et  Germanica  ut  propriam ,  sed  quia  Osos 
uon  omnibus  Pannoniis,  sed  Araviscis  potissimum  simili  ser¬ 
mone  uti  tradit  memoriae,  Pannonicarum  gentium  sermonem 
omnium  non  parem  fuisse,  sed  idiomatibus  discrepuisse  osten- 


1)  Vide  supra  p.  18,  n.  1. 

2)  De  Pirustis  cfr.  Caes.  b.  G.  V.  1  et  Vellej.  II,  115.  de  Mazaeis  Dio. 
Cass.  55,  32  et  Plin.  III,  22,  de  Daesitiatibus  Veli,  II,  115  et  Plin. 

3)  Nunc  etiam  apparet,  quam  ob  rem  Strabo  'in  describendis  Panno 
niae  finibus  (VII,  5,  2)  dixerit:  „7 igog  (Je  ia  al-la  in\  nl&ov  Sia- 
jslvovol^  (sc.  Pannonii). 

4)  De  recte  interpretandi  „Germanorum  nationeu  modo  v.  Schweizer- 
Sidler  Taciti  Germ.  p.  55. 

dit. 1)  Similis  vero  fuit  lingua  Pannonicorum  linguae  Illyrio¬ 
rum,  cum  eidem  nationi  adscribantur. 

Requiretur  fortasse  nunc,  quinam  Pannoniorum  mores 
luerint.  Dio  Cassius  eos  yMxoftiwTaTovg  de  av&giuncov  nomi¬ 
nat,  qui  per  hiemem  maxime  frigidam,  quod  aestate  sibi 
agricultura  paraverunt,  consumunt,  et  hordeo  tantum  et  mi¬ 
lio  vescuntur  atque  potu  ex  his  frugibus  effecto  laetantur.  2) 
Fortissimos  tamen  omnium  populorum,  quos  ipse  cognoverit, 
esse  eos  affirmat,  et  quia  vita  eorum  egena  sit  neque  ju¬ 
cundi  quid  praebeat,  hanc  nihili  eos  facere,  sed  caedis  mor¬ 
tisque  paene  avidos  esse.  Religionem  cruentam  eorum,  cujus 
ex  praeceptis  captivos  Diis  litabant,  Augusti  et  Claudii  edicta 
removerunt.3) 

Inter  se  universi  non  arte  cohaerebant,  sed  in  civita¬ 
tes  plerasque  dividebantur,  quae  oppidum  munitum  quasi 
caput  sibi  deligebant  et  suas  res  per  se  ipsae  administrabant. 
Singulas  civitates  autem  nihil  coartabat,  nisi  quod  eadem 
gente  orti  erant,  eadem  libertate  utebantur,  vicinitate  inter 
se  conjungebantur.  Atque  infirmissimum  hoc  vinculum  fuisse 
videtur,  quod  in  primo  Romanorum  impetu  non  omnes  con¬ 
tra  illos  arma  capiebant,  sed  tum  demum,  cum  omnes  eo¬ 
dem  jugo  opprimebantur.  Negari  autem  nequit  artiorem  inter 
nonnullas  civitates  fuisse  conjunctionem,  quia  non  singulae 
civitates  in  bellis  contra  Romanos  gestis  prodierunt,  sed  plu- 
res  conjunctae  semper  irrumpentibus  obstabant,  et  Plinius 
idem  fere  de  Liburnis,  Dalmatis  Japydibusque  narrat.  Haec 
dissensio  causa  quoque  fuit,  cur  vincere  eos  Romani  possent, 
et  ad  Pannonios  idem  fere  referendum  esse  puto,  quod  Ta¬ 
citus  Agricola  c.  XII  de  Britannis  dicit:  „nec  aliud  adversus 
validissimas  gentis  pro  nobis  utilius,  quam  quod  in  commune 
non  consulunt;  rarus  duabus  tribusve  civitatibus  ad  propel¬ 
lendum  commune  periculum  conventus;  ita  singuli  pugnant, 
universi  vincuntur.  “  Non  recte  autem  Appianus  (Illy.  22) 
urbes  in  Pannoniorum  terra  fuisse  negat,  sed  per  agros  di¬ 
spersos  vicos  generatim  eos  incoluisse.  Commemoratur  enim 
apud  Appianum  ipsum  Segesta  urbs  munitissima.  Neque  ve¬ 
risimile  est,  cum  ille  in  urbe  Japydum  Metulensium,  qui 
et  regione  et  natione  proximi  erant  Pannoniis,  curiam  fuisse 
tradat,  in  Pannoniorum  oppidis  eam  desiderari.  Aperte  au- 


1)  Cluverii  Germania  antiqua  p.  43. 

2)  Haec  est  Sabaia ,  quam  Ammianus  26,  8  ait  fuisse  ex  hordeo 
vel  frumento  in  liquorem  conversum  paupertinum  in  Illyrico  potum.  Cfr.  Dio 
Cass.  cd.  Sturz.  49,  36  not. 

3)  Vide  Plin.  XXX,  c.  1. 

(em  idem  Appianus  reges,1)  vel  qui  omnibus  Pannoniis  im¬ 
perabant,  fuisse  rejecit,  et  Taciti  locum  supra  allatum  opti¬ 
me  confirmat  his  verbis:  „0^  ig  tu  fiovXevTrjQia  xoivu  ovv- 
rje<jav“  et  ovd*  ovtol  ovvrjiauv  u&qooi  di  avuQyJav.“ 

At  Appianus  hoc  loco  non  omnes  Pannonios  significat,  sed 
qui  inter  Japydiam  Segesticamque  versabantur.  At  paullo 
post  Segestam  Pannoniorum  terrae  conjungendam  esse  ille 
addit,  neque  intellegi  potest,  quo  modo  gentes  illius  regio¬ 
nis  inter  Japydes  et  Segestanos  sitae  centum  milia  armatorum 
efficere  potuerint,  cum  Pannonii  et  Dalmatae  conjuncti  du¬ 
centa  modo  peditum  collegerint.  Confici  autem  fortasse  po¬ 
test  ex  his  verbis  collatis  cum  antecedentibus:  ^inifxyxijg  (iauv 
rj  TIaiovwv  sc.)  i^IunoScov  ini  /tuQSuvovg“  Appianum  Panno¬ 
niam  non  trans  Savum  extendisse. 

Mercatura  jam  ante  invasionem  Romanos  cum  his  na¬ 
tionibus  conjunctos  fuisse  demonstrat  Strabo  IV,  6,  10  et  V, 
1,  8.  Accipiebant  enim  Pannonii  pro  servis,  pellibus,  pecu¬ 
dibus  ex  Italia  vinum  atque  oleum.  Abundabat  porro  Panno¬ 
nia  piscibus  (Jord.  1.  c.  5.  Cassiodor.  Var.  12,  4)  ejusque 
canes  apud  antiquos  celeberrimi  erant.  Longe  lateque  autem 
et  magno  quidem  pretio  petebatur  flos  amoenissimus,  quem 
describit  Plinius  dicens  paene  metallum  esse  coepisse.  Per 
Pannoniam  electri  quoque  famam  Romanis  allatam  esse  idem 
testatur. 

Nunc  autem  ad  Octaviani  contra  Pannonios  susceptam 
primam  expeditionem  redeamus.  Ac  si  quaeritur,  quae  causa 
fuerit  Pannoniam  tum  invadendi,  nullam  justam  fuisse  nobis 
confitendum  est,  etsi  Suetonius  non  sine  justis  et  necessa¬ 
riis  causis  Octavianum  ulli  genti  bellum  intulisse  profitetur. 
Quae  Suetonii  verba  fortasse  ad  Augustum  jam  imperium  tenen¬ 
tem,  non  ad  triumvirum  sunt  referenda.  Dio  enim  nequa¬ 
quam  ab  illis  Augustum  fuisse  laesum  prodit,  sed  id  bellum, 
ut  milites  exerceret,  suscepisse.2)  Necessarium  autem  hoc 
bellum  fortasse  ex  Romanorum  sententia  dici  potuit,  quia, 
dum  Pannonii  non  plane  devicti  erant,  et  Italiae  et  Macedo- 


1)  Errat  igitur  Sextus  Rufus,  qui  in  „Breviario  de  victoriis  et  provinciis^ 
c.  7.  Batonem  Pannonieum  ,,regem“  nominat.  Nullus  enim  auctorum,  qui 
aetatem  tulerunt,  ejus  sententiam  confirmat,  (De  Dio.  55,  34  alio  loco  dice¬ 
mus)  neque  Noricorum  rex  commovere  nos  potest,  ut  Pannoniis  quoque  reges 
fuisse  putemus.  Potius  Batones  duo  et  Pinnetns  duces  fuerunt  acerrimi  et 
peritissimi  (Voll  II,  111),  qui  in  qualibet  civitate  praestabant,  et  populis 
ad  propellendum  periculum  conjunctis,  omnium  rerum  summam  tenebant. 
Conferri  igitur  potest  eorum  conditio  cum  Arminio  nostro. 

2)  Florus  II,  24  magis  ad  rebellionem,  quae  postea  fuit,  quam  ad  id 
tempus  pertinere  videtur. 

niae  semper  illorum  decursus  erant  metuendi.  Eo  accessit, 
ut  Augustus  Dacorum  Thracumque  populorum  incursiones 
tandem  aliquando  finire  et  ex  oppido  munito,  ad  Savum  sito, 
legatos  suos  ad  Istrum  inferiorem  pugnantes  adjuvare  animo 
sibi  constituisset. *)  Non  primus  autem  Romanorum  Augu¬ 
stus  ad  Savum  constitit.  Excepta  enim  illa  apud  Livium 
43,  1  commemorata  expeditione,  jam  bis  in  Segestanorum 
terram  Romanos  impetus  fecisse  tradit  Appianus,  etsi  neque 
ut  obsides  darent  neque  ut  tributum  solverent,  eos  coge¬ 
rent. 1  2) 

Sed  priusquam  ad  Segesticam  terram  accessit  Augustus, 
per  Pannoniae  ab  incolis  desertas  regiones,  qui  ex  silvarum 
insidiis  milites  Romanos  interficiebant,  est  profectus.  Quam 
rem  aequo  animo  ille  ferens  nihil  in  eorum  terra  vastabat, 
neque  vicos  incendebat  ,  cum  se  hoc  modo  eos  facile  in  gra¬ 
tiam  suam  esse  conciliaturum  speraret.  Quae  spes  cum  vana 
esset,  nec  quisquam  hostium  rediret,3)  in  itinere  Segeslicam 
suscepto  agris  passim  devastatis  et  vicis  incensis,  ubi  fuis¬ 
set,  aperte  hostibus  demonstrabat.  Multa  jam  praeda  collecta 
in  Segestanorum  terram,  ad  Savum  sitam,  Romani  perve¬ 
nerunt. 

Hic  discrepant  inter  se  Strabo  et  Appianus  de  Segestica 
vel  Segeste  et  Siscia.  Appianus  enim  in  Segestanorum  terra 
Pannoniae  parte  sitam  fuisse  urbem  muris  circumdatam  et 
flumine  fossaque  munitam,  cui  c.  23  nomen  Segestae  vide¬ 
tur  attribuere.  Dio  autem  Segestae  vel  Segesticae  nomen  ne 
audiit  quidem,  sed  de  Siscia  idem  fere  narrat  atque  Appia¬ 
nus  de  illa.  Nec  dubitari  potest,  quin  eandem  regionem 
uterque  eorum  significet,  cum  situm  similem  et  similem  na¬ 
turam  ejus  fuisse  demonstrent.  Emendat  autem  Appianum 
Dio,  cum  refert  fossam  illam  Augusto  accedente  nondum 
fuisse,  sed  Tiberii  jussu  paullo  post  esse  ductam.  E  Stra¬ 
bonis  et  Plinii  narrationibus  hanc  dissensionem  ortam  esse 
censeo,  quorum  uterque  et  Sisciam  et  Segesticam  cognovit; 
ille  autem  Segesticam  urbem  in  complurium  fluminum  cou- 
fluxu  sitam  quasi  propugnaculum  contra  Dacos  constitutam 
et  Sisciam  prope  Segesticam  in  itinere,  quod  ex  Pannonia 
Raliam  versus  ferebat,  castellum  fuisse,  hic  Segesticam  in- 


1)  App.  Illy.  22.  Jam  naves  in  Savo  erant,  quae  frumentum  in  Da¬ 
nubii  regiones  inferioris  portarent. 

2)  Cfr.  supra  p*  5. 

3)  Ita  Appianus  Illy.  22.  Aliter  Dio  (49,  37),  qui  Augustum  non  prius 
hanc  terram  populatum  esse  dicit,  quam  hostes  apud  Sisciam  majus  dam¬ 
num  sibi  intulissent. 

sulam  gemino  Colapis  in  Savum  influentis  alveo  effectam  et 
Sisciam  urbem  in  hac  regione  sitam  esse  tradit.  Praeterea 
Plinius  aliam  fuisse  urbem,  nomine  Segestae  cognominatam, 
in  Carnorum  finibus  sibi  finxit,  sed  nullam  aliam  ob  causam, 
nisi  quod  nomen  Segestae  apud  nonnullos  scriptores  urbi 
attributum  invenit  neque  eam  cum  insula  Segestica  quo  modo 
conjungeret,  intellexit.  Eo  facilius  autem  id  fieri  potuit, 
quo  verisimilius  est  ante  Romanorum  impetus  Segesticam 
modo  urbem  in  illis  regionibus  fuisse,  deinde  autem  prope 
eam  a  Romanis  castellum  Sisciam  esse  conditum,  quod  post¬ 
quam  Tiberius  fossa  ducta  insulam  ibi  effecit,  cum  urbe  Se¬ 
gestica  coaluit  atque  ejus  nomen  ita  extinxit  ut  non  perma¬ 
neret  nisi  in  insulae  significatione.  Confirmatur  optime  haec 
sententia  Appiani  verbis  c.  24  traditis:  rrjg  nolecog  (li£- 

Qog  SiaTu%l(jag  tafjyayev  ig  avro  cpQovguv ,“  ubi  Appianus 
castellum  illud  non  prope  urbem,  sed  in  urbis  ipsius  parte 
institutum  esse  dicit. 1)  Cum  Augustus  magno  exercitu  acce¬ 
deret,  regionem,  quae  fluminibus  non  cingebatur,  aggere  et 
cratibus  illi  munierant.  Nuntio  tamen  devastationis  Romano¬ 
rum  eorumque  copiis  perterriti  ad  Augustum  legatos,  qui 
interrogarent,  quid  sibi  vellet,  miserunt.  Responsum  iis  est, 
si  praesidium  reciperent  centumque  obsides  darent,  eos  in¬ 
columes  futuros.  Quibus  rebus  concessis  postulabat  frumen¬ 
tum  quoque  Augustus,  quantumcunque  dare  possent.  Qua 
conditione  exagitata  plebs  neglectis  obsidibus,  cum  pueri  opti¬ 
matium  essent,  praesidium  in  urbem  ingressurum  pellebant 
portasque  claudebant.  Quam  rem  cum  Dio  omiserit,  eaque 
rebus  post  Metulum  expugnatum  narratis  sit  simillima,  dubia 
fit.  Aeque  in  dubium  autem  vocari  debet,  quod  Dio  Octa¬ 
vianum  narrat  ex  Istro  in  Savum  Colapimque  naves  a  sociis 
illarum  regionum  fabricatas  duxisse,  quibus  urbem  ex  flumi¬ 
nibus  aggrederetur,  compluriaque  proelia  navalia  cum  ob¬ 
sessis,  qui  lintres  ex  uno  arboris  trunco  cavatas  sibi  parave¬ 
rant,  fecisse.  Moesia  enim  non  ante  a.  29,  quo  M.  Crassus 
Macedoniae  imperium  tenebat,  plane  devicta  fuisse  videtur,2) 
cum  Augustus  apud  Dionem  (53,  7)  se  subjecisse  imperio 
suo  Moesiam  ipse  glorietur.  Nondum  autem  illo  tempore 
Moesicae  gentes  Danubii  ripam  incolentes  Romanorum  socii 
erant  nec  Dacos  Romanis  inimicissimos  naves  incolumes  de¬ 
scendere  passos  esse  verisimile  est.  Relinquitur,  ut  ad  Scor¬ 
discos  illa  Dionis  verba  referamus  atque,  jam  tum  a  Scordiscis 


1)  De  Segetica,  quam  commemorat  Dio  51,  23'cfr.  Dio  Cass.  ed.  Slurz.  not. 

2)  Dio  51,  23  et  Florus  II,  26. 


26 


Romanos  in  Pannoniorum  oppressione  esse  adjutos  putemus, 
etsi  aliud  hujus  rei  testimonium  non  extat. 1)  Id  quidem 
constat  Segestanos  maxima  cum  virtute  se  defendisse  et  Ro¬ 
manorum  vallum  machinasque  saepius  tentasse,  dum  audiebant 
Pannoniorum  exercitum,  qui  auxilio  suo  venisset,  ab  Octa¬ 
viano  plurimam  partem  esse  occisum  neque  alios  sibi  succur¬ 
rere  audere.  Tricesimo  die  tandem  obsessionis  supplicare 
Caesari  coeperunt,  qui  virtute  eorum  et  misericordia  commo¬ 
tus  vitae  atque  urbi  eorum  parcebat  et,  multa  iis  imposita, 
praesidium  viginti  quinque  manipulorum  ibi  reliquit.  Vix 
autem  Dionis  verbis  fides  haberi  potest ,  qui  reliquas  quoque 
Pannoniorum  gentes,  Segeste  capta,  in  Romanorum  dicionem 
venisse  judicat,  cum  supra  jam  demonstraverimus  Pannonio¬ 
rum  populos  arte  non  inter  se  cohaesisse,  neque  verisimile 
sit  civitates  longinquas  nuntio  eo  accepto  illico  animum  ita 
demisisse,  ut  libertatem  abicerent.  An,  si  tota  Pannonia  Ro¬ 
manum  jugum  tum  suscepisset,  Octavianum  putas  in  extrema  hu¬ 
jus  provinciae  parte  praesidium  constituisse?  At  Julius  Cae¬ 
sar  hieme  a.  54  legiones  suas  non  in  extrema  parte  Galliae 
expugnatae  constituit.  At  in  finibus  eorum  populorum,  qui 
maxime  tum  turbati  proximique  Rheno  Germanisque  erant, 
militibus  suis  hiberna  dedit.  Huc  accedit,  quod  Augustus 
ipse  (Res  gestae  d.  Aug.  V,  46)  a  Tiberio  postea  Illyrici  fines 
ad  Danubium  prolatos  esse  refert.  2)  Octavianus  ipse  autem 
aestate  finita  Romam  rediit;3)  qua  de  causa,  incertum.  Trium¬ 
phum  enim,  qui  ei  decretus  erat,  rejecit  neque  aliud  perfe¬ 
cit  ex  Dionis  narratione,  nisi  ut  Octaviae  et  Liviae  statuas 
erigeret,  jus  rerum  per  se  administrandarum  iisdem  daret 
easque  tanquam  tribunos  sacrosanctas  esse  juberet. 

Sed  a.  34  ineunte  Romam  nuntiatum  est,  Segestanos 
praesidium  ibi  relictum  occidisse,  quam  ob  rem  Caesar,  qui 
vere  demum  Illyricum  repetere  sibi  constituerat,  jam  hiemis 
tempore  eo  contendit.  Ita  Appianus.  Dio  autem  Caesarem 
jam  hoc  tempore  ostendit  de  expeditione  Rritannica  cogitasse 
et  hieme  hujus  anni  extrema  in  Gallia  jam  esse  versatum, 
ut  copias  in  Britanniam  transiceret,  cum  nuntium  acciperet 

1)  Idem  insequenti  tempore  factum  esse  indicat  Dio  Cass.  54.  31. 

2)  Quod  apud  Livium  (epit.  131)  Caesarem  hoc  anno  Japydes  et  Dalma¬ 
tas  et  Pannonios  subegisse  legitur,  magni  momenti  non  est,  cum  epitoma¬ 
tor  facile  pro  Segestanis  Pannonios  ponere  potuerit,  ut  Segestanorum  natio¬ 
nem  significaret. 

3)  Temporis  ratione  habita,  aestate  jam  finita  id  factum  esse  apparet. 
Initio  enim  aestatis  Octavianus  ex  Sicilia  abiit,  Japydes  deinde  devicit  et  Pan¬ 
noniorum  cum  alios,  tum  Segestanos,  in  quorum  urbe  oppugnanda  triginta 
dies  consumpsit. 

Pannonios  cum  Palmatis  conjunctos  defecisse.  Hac  re  autem, 
quod  putat  jam  hoc  anno  Augustum  patris  exemplum  imita¬ 
tum  Britanniae  oppressionem  praeparasse,1)  Dio  mihi  com¬ 
motus  esse  videtur,  ut  jam  a.  35  Pannonios  censeret  Roma¬ 
nis  se  dedidisse  —  aliam  enim  expeditionem,  nisi  id  factum 
erat,  vix  Octavianus  in  animo  habere  potuit  —  eandemque 
ob  causam  illum  scripsisse  judico  primum  Agrippam,  deinde 
Caesarem  ipsum  contra  Dalmatas  bellum  gessisse,  quia  in 
copia  rerum  hoc  anno  gestarum,  quae  apud  Appianum  nar¬ 
ratur,  negari  vix  potest  hoc  bellum  ante  aestatem  in- 
itam  renovatum  esse.  In  tempore  autem,  quo  Octavianus 
urbe  excessit,  definiendo,  non  multum  inter  se  differunt 
Appianus  et  Dio,  cum  ille,  dum  hiems  esset,  eum  urbe 
excessisse,  hic  post  hiemem  vix  peractam  in  Gallia  eum  ver¬ 
satum  esse  tradit.  Non  modo  autem  Pannoniorum  Segestani 
et  Dalmatae,  sed  etiam  Salassi,  gens  fera  et  atrox,  cum 
populis  aliis  quibusdam  rebellabant.  Contra  quos  Valerius 
Messala  Corvinus  missus  fame  eos  ad  deditionem  coegit.2) 
Segestani  autem,  qui  repentino  impetu  praesidium  Romanum 
urbe  expulerant  nonnullosque  milites  occiderant,  a  Gemino 
Fufio  insequenti  die  victi  sunt,  eorumque  urbs  est  recepta. 
Augustus  ipse ,  ut  Dalmatas ,  qui  animis  elati  ex  Gabiniana 
illa  clade  arma  non  deposuerant,3)  sed  etiam  illo  accedente 
Versonem  conjunctis  copiis  suis  ducem  constituerant  et  Pro- 
monam,  Liburnorum  urbem  vi  ceperant,  poena  graviore  af¬ 
ficeret,  profectus  est.4)  Primum  igitur  Promonam  contendit, 
quam  urbem  in  monte  sitam  et  collibus  undique  munitam 
Dalmatae  arte  quoque  munierant.  Tamen  occupatis,  dolo  et 
nocte  adjuvante,  collibus  praeter  duos,  hos  et  urbem  aggere 
circumdedit,  quadraginta  stadiorum  circuitu,  in  quo  opere 
efficiendo  cum  Dalmatarum  alius  exercitus  Testimo  duce  eum 


1)  Hoeck.  1.  c.  p.  282  illam  expeditionem  in  Britanniam  suscipiendam 
nihil  fuisse  nisi  causam,  qua  apparatus  suos  maximos  ad  civile  bellum  ge¬ 
rendum  obtegeret  Octavianus,  putat,  quod  vix  probari  potest,  cum  postea 
iterum  ex  Dionis  narratione  hanc  ille  animo  volveret. 

2)  App.  Illy.  c.  17.  Notandum  hic  est  Tibullum  IV,  1,  109  sq.  vv. 
Messalam  Corvinum  contra  Pannonios  et  Japvdes  quoque  bellum  gessisse  nar¬ 
rare,  cum  expeditionis  contra  Salassos  ab  eo  factae  commemorationem  nul¬ 
lam  faciat.  Aut  Valerius  igitur  his  bellis  duce  Augusto  adfuit,  aut  quod  veri¬ 
similius  esse  videtur,  carmen  non  Tibullo,  sed  alii  cuidam  adsignandum  est, 
jui  temporum  rerumque  ab  eo  gestarum  rationem  non  recte  cognovit  Cfr 
praeterea  Tibullum  ed.  Dissen.  p.  486  sq. 

3)  Vellej.  II,  90  illo  tempore  Dalmatiam  annos  220  rebellem  ad  certam 
confessionem  pacatam  esse  imperii  tradit. 

_  f)  Jam  anno  superiore  Dalmatae  Pannonios  adjuverint  dubium  est. 

Gfr.  Liv.  epit.  121. 

impediret,  Octavianus  facile  eum  devicit,  et  ut  in  proximos 
montes  confugeret,  coegit,  ubi  in  conspectu  suo  Romanos 
una  cum  ex  urbe  egressis  et  illico  repulsis  urbem  intrare 
magnamque  caedem  in  ea  facere  patiebatur.  Reliqui  autem  j 
in  summam  urbis  partem  confugerant,  unde  quarta  nocte; 
Romanorum  ad  portas  collocatam  manum1)  ingressi  sunt, 
quae  metu  perterrita  locum  destituit  et  effecit,  ut  Octavianus 
aegre  hostes  repelleret.  Tamen  postero  die  omnes,  qui  in  urbe  i 
erant,  in  dicionem  illius  venerunt,  et  Testimus  exercitum  suum 
dimisit,  ne  Romani  eum  consequi  possent,  quia  itinerum  j 
regionisque  ignari  essent.  Copiis  autem  recollectis  ad  Syno- 
dium  oppidum,  insidias  Caesari  loco  silvis  magnis  faucibus  j 
altisque  montibus  munito  struxit.  Quod  cum  ille  animadver¬ 
tisset,  eodem  modo  atque  apud  Japydes  provide  in  valle  pro-  j 
cessit,  aliis  semper  in  collibus  eum  subsequentibus ,  Syno- 
dium  incendio  delevit  et  terram  depopulatus  usque  ad  Seto- 
viam  processit,  cujus  in  obsessione  recens  Dalmatarum  exer¬ 
citus  eum  vexabat,  quem  illico  proelio  inito  devicit. 

In  hac  pugna  autem  alterum  vulnus  excepit  Octavianus, 
cum  lapide  ictus  esset  genu  dextrum,2)  quo  vulnere  com-i 
plures  dies  laborabat.  Sed  anno  nondum  absoluto  Romam  j 
convalescens  rediit,  ut  consulatum  anni  31  susciperet,  post-  j 
quam  Statilium  Taurum  ad  reliquias  belli  administrandas  reli¬ 
quit.  3)  Sed  non  diu  Romae  moratus  consulatu  abdicato  ad  [ 
Dalmatas  se  retulit,  qui  fame  maxime  coacti,  quod  ipsi  bello  I 
agrum  colere  prohibebantur  et  commeatus  iis  a  Romanis  in¬ 
tercludebatur,  supplicantes  Caesari  advenienti  se  dediderunt: 
atque  700  obsidibus  et  signis  Gabinianis4)  ei  traditis  vecti-} 
galia,  quae  ex  Caesaris  temporibus  debebant,  impensuros  se  j 
esse  promiserunt.  Ex  praeda  autem,  quam  hoc  bello  sibi  i 
paraverat,  Romae  porticum5)  et  bibliothecam  Octavianam  ille 
extruxit  et  signis  receptis  ornavit.  Non  omnes  populos  ille  i 


1)  Quae  manus  ita  puniebatur,  ut  decimus  quisque  militum  et  quintus 
quisqne  centurionum  capitis  damnaretur,  reliquisque  per  hanc  aestatem  hor¬ 
deum  pro  tritico  daretur.  App.  Illy.  26.  Dio  autem,  causa  non  adnotata, 
alios  decumatos,  aliis  hordeum  datum  esse  dicit,  unam  rem  in  duas  discer¬ 
pens. 

2)  Suet.  Aug.  20.  App.  Illy.  27.  Dio  49,  38.  Hoc  alterum  vulnus 
fuisse  ex  Appiani  narratione  elucet,  alterum  autem  Suetonii  prius  fusse  ap¬ 
paret,  quod  et  Dio  et  Appianus  hoc  modo  apud  Metulum  Octavianum  esse 
vulneratum  tradunt. 

3)  Statilium  Taurum  hoc  anno  triumphum  ex  Africa  egisse  demonstrant 
Acta  Triumphalia  Capitolina  (Womm.  corp.  in.  L.  I.). 

4)  Res  gestae  divi  Augusti  ed  Mommsen  V,  39. 

5)  Suet.  Aug.  29.  Plin.  35,  6.  De  bibliotheca  cfr.  Plutarchi  Marcell. 
p.  316, 

adire  tum  potuit  propter  valetudinem  infirmam,  ideoque  non 
ornnes  hujus  regionis  incolas  jam  tum  subegit.  Recte  igitur 
Appianus^  narrat :  oaoig  d'  ovx  Zntyotaoe  dia  vooov ,  ovf 
edoour  ov re  ovvi&evzo,  quamvis  deinde  falso  addat  Caesarem 
omne  Illyricum ,  quod  a  Romanis  defecisset  et  quod  ad  id 
tempus  Romanis  non  obtemperasset,  subegisse1).  Idem  huic 
Appiani  narrationi  ohiciemus,  quod  jam  Dioni  Cassio  affir¬ 
manti  subactam  esse  Pannoniam  totam  primo  anno  belli 
confecto  objecimus.  Neque  orationis,  quam  Octavianum  apud 
milites  ante  pugnam  Actiacam  habuisse  sibi  fingit  Dio,  verba: 

Tovg  naivoviovg  xeyjiQw/Li€vcov“  et  „xal  TLavvoviovg  iyu- 
Q(fiauG&t‘'  -)  totius  Pannoniae  oppressionem  jam  tum  factam 
esse  demonstrant.  Neque  huic  rei  repugnat,  quod  Dio  (50,  6) 
memoiiae  tradidit  Octavianum  in  bello  contra  Antonium  ge¬ 
rendo  adjutum  esse  ab  Illyriis,  cum  ex  Illyrici  parte  subacta 
copiae  contractae  illi  opitulari  possent.  Primo  belli  anno 
peracto  triumphum  decretum  Caesar  recusaverat,  bello  finito 
ageie  non  potuit,  quia  jam  dissensio  inter  eum  et  Antonium 
erat  exorta. 

lotius  orbis  terrarum  autem  princeps  factus  Octavianus 
Romam  ab  Oriente  rediit  et  a.  29  tribus  deinceps  diebus 
:numphum  egit  de  Dalmatis,  de  Actio,  de  Aegypto3). 

lnsequenti  tempore  operam  maximam  dedit,  ut  has  rc- 
iiones,  quas  ipse  expugnaverat,  castellis  et  praesidiis  obstrictas 
.eneiet  et  jam  tum  illum  in  animo  habuisse  verisimile  est 
•egnum  Romanum  usque  ad  Danubium  proferre,  ut  populos 
ransdanuvianos  a  cisdanuvianis  separaret  et  firmum  certumque 
imitem  constitueret.  Videntur  autem  illae  regiones,  quas 
)ello  modo  narrato  imperio  Romano  adjecerat,  conjunctae  esse 
:um  Illyrico,  quod  postea  praefectum  Dalmatiae  et  Pannoniae 
invenimus,  neque  intellegi  potest,  quacum  provincia  potius  illa 
eira  conjungenda  fuisset  nisi  cum  Illyrico,  quoniam  constat 
>er  se  justam  provinciam  Pannoniam  tum  non  fuisse4). 


1)  Fortasse  Appiani  verba  supra  allata  non  ad  Dalmatas  referri  possunt, 
um  ipse  jam  aperte  dixerit  JalpaxSr  <5>  iX6vro>v,  sed  ad  alium  populum, 
ujus  nomen  lacuna  post  verba  tcov  Sh  facla  evanuit 

2>  ?io  <[“*•  5(>>.  24  et  28  et  53,  7.  Optime' de  hac  re  jam  Hoeckius 
c.  p.  d77  judicat,  Romanos  Pannoniae  nou  majorem  partem  imperio 
abjectam  tenuisse  dicens,  quam  legiones  occupassent. 

De  hujus  triumphi  tempore  discrepant  inter  se  fasti  Antiates  et  tabula 
eu  ingenana.  Sed  ex  Mommsenii  sententia  illi  secundi  triumphi  diem  prio- 
3m  posuerunt  Cfr.  praeterea  Dio  C.  51,  21.  App.  llly.  28.  Xiphii,  p  80. 

h  ,A,nn-RXiA31-  feuet'  AuS-  22.  Macrobius  Saturnalia  I,  12  et  al  Oro- 
igressum  esse“  refert  taV°  ld"S  Januarias  ,lrbem  ‘riplici  triumpho  Augustum 
4)  Sed  vide  pag.  seij. 

Eandem  ob  causam,  quae  bellum  Dalmaticum  Pannonicumque 
commoverat,  a.  29  etiam  populis,  qui  Danubium  accolebant  in 
terra,  quae  postea  vocatur  Mysia  vel  Moesia1),  et  Bastarnis  et 
Thracibus  Octavianus  arma  intulit.  M.  Crassus  enim,  Mace¬ 
doniae  rector,  ab  Augusto  missus  Bastarnas  usque  ad  inter¬ 
necionem  redegit,  Moesiae  incolas  subegit,  Thracibus  gravissi¬ 
mas  clades  intulit,  Getarum  principem  Dapygem  devicit  sibi- 
que  amicitia  devinxit  alium  Getarum  regem,  cui  Roles  nomen 
erat. 

His  populis  devictis  totoque  orbi  terrarum  pacato2) 
Octavianus  septimum  consul  primo  hujus  anni  conventu  se¬ 
natus  auditoribus  obstupescentibus  declarabat,  se  onere  imperii 
valde  opprimi  neque  diutius  hunc  locum  obtinere  velle.  Quod 
propositum  cum  aut  per  amicos  suos  aut  per  senatum  ipsum 
rejectum  esset,  ne  omnium  provinciarum  administratio  sibi 
esset,  impetravit,  ut  inter  se  et  senatum  dividerentur.  Qua 
conditione  accepta  senatui  obtigerunt  provinciae,  quae  plane 
pacatae  legionum  non  indigebant,  Octavianus  autem  cum  lon¬ 
ginquis  et  bello  turbatis  regionibus  tum  omnibus  legionibus 
praefectus  est.  Miramur  in  hac  divisione,  quod  Illyricum 
modo  oppresum  in  senatoriarum  provinciarum  ordinem  reda¬ 
ctum  sit.  Nemo  enim  putabit  Octavianum  hanc  provinciam 
pacatam  habuisse,  cum  tot  nationes  barbarae  feraeque  ei  im¬ 
minerent,  gentesque  ejus  ipsae  vix  sub  Romanorum  jugum 
essent  missae.  Recte  igitur  coniciemus,  si  copias  ex  hac  pro¬ 
vincia  tum  abductas  esse  negamus,  etsi  intellegere  non  pos¬ 
sumus,  quam  ob  rem  Octavianus  hanc  provinciam  demiserit. 
Consideranti  mihi  autem  alium  Dionis  locum,  ubi  de  muta¬ 
tione  Dalmatiae  loquitur  (54,  34),  in  mentem  venit  Pannoniae 
partem,  quae  tum  erat  subacta,  fortasse  non  cum  Dalmatia 
illico  conjunctam  esse,  sed  quasi  limitis  tractum  occupatum 
quidem  esse  a  militibus  Romanis,  imperii  autem  Romani  for¬ 
mas  non  accepisse.  Dicit  enim  Dio  illo  loco  propter  propin-i 
quitatem  Pannoniae  Dalmatiam  Augusti  custodiae  esse  redditam, 
quibus  ex  verbis  apparet  Pannoniam  et  Dalmatiam  hoc  tem¬ 
pore  non  fuisse  conjunctam.  Illam  autem  ob  moderationem 
et  abstinentiam,  ut  paene  omnibus  visum  est,  paullo  post  a 
senatu,  populo  approbante,  nomine  „Augustus“  ornatus  est 
Octavianus3).  Quo  titulo  praeditus  cum  iterum  expeditionem 


1)  De  Moesiae  finibus  cfr.  Dio  51,  27  et  Zonaras  Ann.  X,  32. 

2)  Jam  post  triumphos  illos  actos  Jani  templum  primum  clausit. 

3)  Tempus  definivit  Momm.  Corp.  ins.  lat.  I,  384.  Agunt  de  hac  nominis 
mutatione  Livius  ep.  134,  Dio  53,  16,  Veli.  11,  91  al. 

in  Britanniam  esset  suscepturus,  Salassorum  et  Cantabrorum 
rebellio  eum  retinebat.  Ipse  contra  Cantabros  profectus  ad 
Salassos  domandos  misit  legatum  Terentium  Varronem,  qui 
devictis  tributum  imponebat  et  omnes  juvenes  per  milites 
suos  comprehensos1)  sub  hasta  vendidit  hac  conditione,  ut 
ante  annum  vicesimum  peractum  non  dimitterentur.  Quas 
regiones  ut  magis  tueretur,  coloniam  Augustam  praetoriam 
tribus  Romanorum  milibus  agros  ibi  assignans  condidit. 

Sed  ne  ita  quidem  Alpinorum  populorum  turbas  finire 
potuit,  cum  per  proximos  annos  saepius  cum  illis  ei  confligen¬ 
dum  esset.  Primum  enim  a.  16  Cammunii  et  Venostes,  armis 
resumptis,  a  P.  Silio2)  brevi  tempore  victi  sunt.  Tunc  etiam 
Pannonii  cum  Noricis  conjuncti  lstriam  depopulantes  sunt 
ingressi.  Videtur  igitur  Romanorum  in  Pannoniorum  terram 
incursio  bis  viam  in  Italiam  ferentem  demonstrasse,  eosque 
allexisse  et  amoenitas  Italiae  et  fertilitas.  Nam  cum  Florus 
(11,  24)  Pannonios  populatos  proximos  agros  intra  ripas  flu¬ 
minum  suorum  se  recipere  solitos  esse  affirmet  nec  unquam 
alias  de  his  expeditionibus  nobis  quicquam  traditum  sit,  ad 
hanc  ipsam  et  insequentes  incursiones  referenda  esse  Flori 
verba  videntur.  Praeterea  in  Dalmatia,  Gallia,  Hispania 
turbae  tum  exortae  erant,  atque  Macedonia  per  Dentheletas 
et  Scordiscos,  Thracia  a  Bessis  Sauromatisque  devastabatur, 
quo  factum  est,  ut  Italia  ipsa  summo  in  periculo  versaretur. 
Nec  Raeti  atque  Vindelicii  hoc  anno  depopulationes,  quas  in 
Galliam  aut  in  Italiam  facere  solebant,  intermiserunt,  cum 
contra  hos  quoque  tempore  proximo  pugnaretur.  Necessitas 
autem  sine  ulla  alia  causa  Romanos  tum  cogebat,  ut  tandem 
aliquando  earum  gentium,  quae  vias  per  Alpes  in  regiones 
Pannonicas  Dalmalicasque  et  Macedonicas  stratas  semper  in¬ 
festas  reddebant,  domini  fierent.  Itaque  postquam  hoc  anno 
jam  Pannonii  et  Norici  a  Silio  ejusque  legatis  ita  devicti  sunt, 
ut  recederent3),  Thracia,  Dalmatia,  Gallia  iterum  pacatae 

1)  Dio  53,  25.  Strabo  IV,  6,  7.  36000  hominum,  inter  quos  8000  mi- 
litum,  illum  vendidisse  et  populum  paene  delevisse  dicit.  Commemorat  etiam 
hanc  expeditionem  Liv.  ep.  135,  Cassiodori  chronicon  ad  a  729. 

2)  Num  recte  proconsulem  Illyrici  eum  fuisse  Marquardtius  censeat,  du¬ 
bito.  Potius  legatum  ab  Augusto  in  has  regiones  missum  esse  eum  puto. 

3)  Num  Norici  jam  tum  imperio  Romano  sint  adjecti,  quaestio  est,  etsi 
Dio  hoc  loco:  xal  i oTg  JXcupixoig  olvtloi  irjg  ccviTjg  SovXetag  tyerovro  ,  et 
Strabo  eos  cum  Raetis  subactos  esse  refert.  Videntur  autem  Norici  non  tam 
vi ,  quam  pace  subacti  esse  (Momms.  Corp.  insc.  lat.  111.  2,  588)  quia  Pli¬ 
nius  111,  24  ubi  omnes  tum  Romanis  subjectos  populos  Alpinos  enumerat, 
illos  non  commemorat.  Omnino  Mommsenius  regni  magis  quam  provinciae 
formam  obtinuisse  Noricum  censet,  quod  saepius  apud  auctores  etiam  tempore 
insequenti  regnum  Noricum  dicatur  et  quod  legiones  non  ibi  inveniantur. 

sunt,  privignis  suis  Tiberio  et  Druso  Augustus  Raetos  Vindelicios- 
que  domandos  tradidit.  Quorum  alter  a.  15  a  Rheno,  alter  ex 
Italia  montes  nive  detectos  conscenderunt,  quibus  illi  maxime 
confidebant.  Sed  gravissimis  difficultatibus  superatis  una 
aestate  omnes  hujus  regionis  populos  plane  devicerunt  et 
juvenum  partem  e  sedibus  suis  abduxerunt,  non  pluribus 
relictis,  quam  qui  agro  colendo  idonei,  rebellando  inepti 
essent1).  Quibus  rebus  gestis  maximam  Augustus  operam 
dabat,  ut  vias  in  his  regionibus  restitueret  novasque  ster¬ 
neret. 

Sed  jam  anno  sequenti  iterum  quies  novo  Pannoniorum 
tumultu  perturbata  est,  qui  Raetis  Vindeliciisque  oppressis 
meminisse  mihi  videntur  sibi  eandem  sortem  instare,  si  non 
ipsi  eam  defenderent.  Tamen  non  illico  omnibus  haec  sen¬ 
tentia  placebat,  cum  primo  seditionis  anno  (a.  14)  pauci  re¬ 
bellantes  ceteros  explorasse  videantur2).  Itaque  altero  anno 
jam  periculosius  bellum  fieri  videbatur,  quam  ob  rem  Augu¬ 
stus  Agrippam  ex  Syria  redeuntem  et  iterum  in  quinquennium 
tribunicia  dignitate  ornatum  atque  majore  potentia,  quam  quae 
usque  ad  id  tempus  ulli  data  erat,  praeditum  in  Pannoniam 
misit.  Qui  sine  mora,  etsi  hieins  jam  appropinquabat,  neces¬ 
sitate  et  periculo  rerum  permotus  Pannoniam  petebat  atque 
propter  celeriorem  omnium  spe  adventum  tumultuantes  afflixit. 
Quantum  autem  hoc  bellum  fuerit,  demonstrat  Vellejus  (II, 
9G,  2),  qui  ibi  primum  Pannonicum  bellum  commemorat, 
cum  in  prima  Octaviani  expeditione  in  has  regiones  suscepta 
non  de  Pannonia,  sed  de  Illyrico  Dalmatiaque  dixerit.  In¬ 
choatum  autem  esse  ab  Agrippa  Marcoque  Vinicio ,  avo  ejus 
Vinicii,  cui  ipse  librum  suum  dedicabat,  bellum  illud  magnum 
atroxque  et  perquam  vicinum  Italiae  imminens  refert. 

Pacatis  Pannoniis  Agrippa  in  Italiam  rediit  ibique  in 
Campania  fine  mensis  Martis  mortuus  est.  Quo  nuntio  accepto 
bellum  Pannonii  redintegrabant  et  denuo  proximis  terris  in¬ 
stabant.  Contra  quos  Augustus  Tiberium,  quo  duce  praecla¬ 
rior  tum  nemo  fuit,  misit.  Petens  deinde  Illyricum  Tiberius 
cum  adisset  Patavium,  narrat  Suetonius  sorte  ex  Geryonis 
oraculo  tracta,  qua  monebatur,  ut  de  consultationibus  in  Aponi 
fontem  talos  aureos  jaceret,  evenisse,  ut  summum  numerum 
jacti  ab  eo  ostenderent.  Priusquam  autem  Roma  profectus 


1)  Strabo  IV,  6,  8  et  9.  Dio  Cass.  54,  22.  Veli.  II,  95.  Horat.  Carm. 
IV,  14.  Florus  II,  22 . 

2)  Dio  54,  24.  Idem  commemorat  seditionem  Ligurum  comatarum  ad 
hune  anuum. 

est  instante  Livia  uxore  Augusti,  Tiberio  Julia  filia  Augusti 
ex  Scribonia  nata  despondebatur.  Contra  Pannonios  deinde 
Scordiscis  auxiliariis  utebatur1),  qui  paullo  ante  Thraciam 
vexantes  erant  repressi.  Quanam  de  causa  illi  ad  Romanos 
adjuvandos  perducti  sint,  nobis  non  traditur.  Sed  aut  odio 
Pannoniorum  aut  praedandi  causa  cum  Romanis  copias  suas  con¬ 
junxisse  videntur.  Qui  cum  adjuvarent  Tiberium,  Pannonio¬ 
rum  terrae  pleraque  parte  devastata  multisque  hominibus 
interfectis,  seditio  remittebat.  Sed  ut  iis  populis,  quibuscum 
congressus  erat,  posthac  rebellandi  facultatem  detraheret,  armis 
eorum  depostulatis  juventutis  copiam  secum  in  externas  terras 
duxit.  His  rebus  feliciter  peractis,  non  quod  plane  pacatos 
hostes  putaret,  sed  quod  Italia  proxima  erat,  et  quod  jam  tum 
fortasse,  ut  postea  tradit  Dio,  (55,  28)  metuit,  ne  alium  quen- 
dam  Augustus  sibi  praeferret,  et  potissimum  ut  Juliam  sibi 
desponsam  in  matrimonium  acciperet,  hieme  inita  Romam 
rediit,  ubi  senatus  maximos  honores  ei  obtulit,  Augustus 
autem  triumphum  eum  agere  non  passus  ornamenta  trium¬ 
phalia  ei  concedebat. 

Veris  initio  Tiberius  et  Drusus,  qui  simul  cum  eo  Ro¬ 
mae  versatus  erat,  ad  expeditiones  suas  perficiendas  profecti 
sunt,  hic  in  Germanos,  ille  in  Pannonios  et  Dalmatas,  qui 
turbis  vicinis  ipsi  turbati  ad  seditionem  proni  erant.  Panno¬ 
nii  autem  illorum  auxilii  spe  elati  arma  cum  iis  conjunxerant, 
praesertim  cum  maxima  pars  exercitus  Romani  abesset.  Qua¬ 
nam  potestate  ornatus  Tiberius  in  Dalmatiam ,  senatus  pro¬ 
vinciam  missus  sit,  non  elucet,  sed  verisimile  est  illum  non 
a  senatu,  sed  ab  Augusto  aeque  atque  anno  insequenti  missum 
esse  et  fortasse  eadem  extraordinaria  potestate  qua  Agrippam 
praeditum  fuisse2).  Bellum  autem  contra  seditiosos  feliciter 
gerebat  cum  exercitu  terram  pervolans  atque  mox  in  Dalmatia 

1)  Cum  Scordiscos  Dio  o/uooxevovg  vocet  Pannoniis,  conici  non  potest 
eos  Pannoniorum  vel  Illyriorum  gentem  fuisse,  sed  Celtis  eos  attribuendos 
esse  App.  llly.  5.  Athenaeus  VI,  5.  Justin.  32,  3  testantur.  Flori  testimonium 
autem,  Thraces  eos  fuisse  nulli  momenti  est,  cum  ille  ipse  (I,  39)  insequen- 
tibus  verbis  demonstret  se  commutasse  Scordiscos  cum  Thracibus  et  Getis, 
quia  Scordiscos  sinistram  Danubii  ripam  incolentes  facit. 

2)  Num  Mommsenius  (res  gestae  divi  Augusti  p.  87)  recte  colligat,  quod 
Tiberius  legatus  fuerit  nominatus,  jam  ante  bellum  initum  Tiberium  legatum 
pro  praetore  Dalmatiae  et  fortasse  Pannoniae  quoque  praefuisse,  dubitare  quis¬ 
quam  potest,  cum  Dio  rebus  hoc  anno  gestis  subnectat  provinciam  Dalmatiam 
commutatam  esse.  Fieri  autem  potuit,  ut  Tiberius  ab  Augusto  eum  legionibus 
mitteretur  in  provinciam  senatus  turbatam,  etsi  senatus  legatus  ibi  aderat. 
Sed  cum  hic  non  commemoretur,  illius  sententia  probabilitatem  utique  habet, 
jam  hujus  anni  initio  Dalmatiam  Augusto  datam  esse  a  senatu,  qui  Cyprum 
et  Galliam  Narbonensem  ejus  loco  accepit. 

mox  in  Pannonia  copias  hostium  ita  fundens  et  dissipans,  ut 
Vellejus  adulans  maxime  Tiberium,  excelsissimas  et  multi¬ 
plices  victorias  in  hoc  bello  reportasse  illum  praedicet,  Livius 
autem  (ep.  139)  narret  hoc  tempore  Neronem  Drusi  fratrem 
Pannonios  Dalmatasque  subegisse1). 

Ac  si  quaeritur,  quas  Pannoniae  regiones  Tiberius  tum 
pacaverit,  Mommsenius  haec  bella  non  ultra  agrum  inter 
Dravum  et  Savum  jacentem  pertinuisse  neque  longius  Roma¬ 
nos  tum  progressos  esse  contendit.  Confirmat  autem  maxime 
sententiam  suam  ex  titulis  tegulisque  proditis  demonstrans 
primi  seculi  ineuntis  et  medii  temporibus  legiones  stativa 
non  habuisse  ultra  Carnuntum,  Poetovionem,  Sisciam.  Mili¬ 
taribus  enim  viis,  quae  illas  urbes  conjungunt,  limitem  Pan¬ 
noniae  et  imperii  Romani  definitum  fuisse  censet.  Etiam 
Flori  verba,  qui  de  Pannoniis  Dravo  Savoque  vallatis  loquitur, 
testimonio  sibi  esse  voluit,  etsi  jam  vidimus,  quantula  Floro 
in  his  regionibus  definiendis  fides  attribuenda  sit,  cum  Nori¬ 
cos  et  Raetos  Vindeliciosque  non  secernat,  bellum  Japydicum 
contra  omnes  Illyrios  factum  esse  putet  neque  de  expeditio¬ 
nibus  Alpinis  probabiliter  referat.  Sexti  Rufi  locus  autem 2) 
nequaquam  illius  conjecturam  probat,  ubi  legitur  „Amantinis 
inter  Savum  et  Dravum  prostratis,  regionem  Savensem  ac 
Secundorum  Pannoniorum  loca  obtenta  esse.“  Primum  enim 
secernit  Pannonios,  qui  subditi  erant  Batoni,  ab  Amantinis,  | 
quae  res  demonstrat,  illum  putasse  Batonis  populos  (i.  e.  Pan¬ 
nonios)  non  inter  Savum  et  Dravum,  sed  alio  quodam  loco 
consedisse.  Deinde  autem  pergit  Rufus  confundere  Augusti 
et  posteriorum  imperatorum  tempora,  cum  Marcomannos  Qua¬ 
dosque  illius  aetate  ex  locis  inter  Danubium  et  Dravum  sitis 
ejectos  esse  narret3). 

Sed  omisso  et  Flori  et  Rufi  testimonio,  extant  alia,  j 
quae  indicant,  etsi  tituli  tegulaeque  hujus  temporis  ultra  Sis¬ 
ciam  non  inveniuntur,  hanc  urbem  in  his  regionibus  non  ulti-  j 
mam  Romanorum  fuisse.  Tradit  enim  Augustus  ipse4)  Tiberium 
Neronem  hoc  bello  fines  Illyrici  protulisse  ad  ripam  fluminis  j 
Danubii,  neque  intellego,  cur  Mommsenius  (inscript.  1. III,  1 
p.  416)  dixerit  hanc  rem  ad  nostram  quaestionem  pertinere 


1)  Utrum  Vellejus  promissionem  FJ,  96,  2  datam  exsecutus  sit  an  non, 
nescimus,  certe  ejus  liber  de  Tiberii  expeditionibus  conscriptus  non  extat. 

2)  Sextus  Rufus  Breviarium  de  victoriis  et  provinciis  c.  7  et  8. 

3)  Idem  peccat  Messala  Corvinus  „De  Augusti  progenie“  c.  35. 

4)  Res  gest.  d.  Aug.  V,  44.  Ea  verba  ad  hanc  Tiberii  expeditionem 
pertinere  aperte  Mommsenius  ipse  demonstrat. 

parum.  Vix  in  hoc  omnibus  proponendo  commentario  Augu¬ 
stus  mentiri  potuit.  Huc  accedit,  quod  Dio  in  rebellione 
secunda  Pannoniorum  Dalmatarumque  Batonem  iter  suum 
habuisse  contra  Sirmium  et  contra  Romanos  ibi  collocatos 
narrat.  Nec  negari  potest  necessitate  rerum  Romanos  coactos 
fuisse  fines  suos  ad  Sirmium  proferre,  ut  Moesiae  legionibus 
quam  proximi  flerent,  praesertim  si  meminerimus  jam  in 
prima  contra  Pannonios  suscepta  expeditione  Augustum  id 
consilium  cepisse.  Intellegere  denique  non  possumus,  quam 
ob  rem  Augustus  Agrippae  extraordinariam  potestatem  dederit, 
si  Segestanos  tantum  rebellasse  putamus,  nec  praeter  eos 
alios  quoque,  quorum  partem  bello  feliciter  gesto  et  Agrippa 
et  Tiberius  imperio  Romano  adjecisse  videntur.  Atque  etiam 
Suetonius  sententiam  nostram  probat,  cum  (Tib.  9)  dicit 
Pannonico  bello  Breucos  et  Dalmatas  a  Tiberio  subactos  esse. 
Breucos  enim  in  his  regionibus  extremis  collocatos  esse  jam 
vidimus. 

Itaque,  etsi  septentrionem  versus  Pannoniae  fines  usque 
ad  Danubium  pertinuisse  nego,  cum  nulla  hujus  rei  indicia 
afferri  possint  atque  Plinius  haec  loca  inculta  fuisse  tradat, 
sua  aetate  autem  occidentales  partes,  postquatfi  jam  Carnun¬ 
tum  Pannoniae  sit  attributum,  duobus  oppidis  Savaria  et  Scara- 
bantia  habitatas  esse,  tamen  usque  ad  Sirmium,  Moesiae  fines 
Danubiumque  pertinuisse  Romanis  tum  subjectam  Pannoniam 
affirmo  *). 

Propter  has  victorias  Tiberio  a  senatu  ornamenta  trium¬ 
phalia  iterum  concessa  sunt  et  ovantem  urbem  intrare  ei 
permissum  est.  Praeterea  proconsulari  imperio,  cum  bellum 
finivisset,  ornatus  est.  Hujus  rebellionis  causa,  addit  Dio,  et 
propter  propinquitatem  Pannoniae  tum  Dalmatiam  a  senatu 
Augusto  redditam  esse.  Verisimile  autem  est,  ut  jam  demon¬ 
stravimus1 2),  hanc  mutationem  antea  factam  esse.  Hoc  tempore 
demum  Pannonia  cum  Dalmatia  provincia  conjuncta  videtur, 
cum  in  secunda  illa  rebellione  uqxcov  Z/alfAariag  ixal  Tlav - 
vovlag  commemoretur.  Ac  si  Mommsenii  sententiam  jam  ante 
bellum  factam  esse  mutationem  probamus,  primum  Tiberium 
his  terris  conjunctis  praefuisse  putabimus. 

Dum  haec  geruntur,  Bessi,  qui  duce  Vologaese  Rhas- 
cuporim  filium  Cotyis  ejusque  avunculum  Rhoemetalcem  pe- 

1)  Dionis  verba  50,  24  quae  Octavianum  in  oratione  quatiam  edentem 
ille  lingit,  rcov  /ue % t ov  Iotqov  TtQoxs^coQ^xorcoy  non  ad  Pannoniae  fines 
referri  possunt,  cum  antea  jam  dixerit:  „t <Zv  jovg  IlavvovCovg  xexeiQw- 

/J£VU)V.U 

2)  Cfr.  supra  p.  33,  n.  2* 

pulerant,  a  L.  Pisone  domiti  sunt.  Sed  ne  insequenti  anno 
quidem  illae  regiones  plane  turbis  liberatae  erant.  Daci 
enim  Danubium  transgressi1)  magnam  ex  Pannonia  praedam 
detrahebant  atque  Dalmatae  ob  vectigalia  arma  contra  tyrannos 
suos  movebant.  Tiberius  una  cum  Augusto  et  Druso  in  Gallia 
Cisalpina2)  versabatur,  cum  hunc  nuntium  accepit,  atque 
illico  profectus  mox  ad  quietem  eos  redegit  et  iterum  novas 
a.  9  in  Pannonia  Dalmatiaque  ortas  composuit  turbas,  prius¬ 
quam  ab  Augusto  ad  Drusum  moriturum  missus  est.  Romam 
reversus  ex  Pannonia  Druso  jam  vivo  ovans  urbem  intraverat 
ex  S.  C.  anni  superioris  atque  cum  Livia  matre  coenam  pu¬ 
blicam  populo  Romano  dederat.  Senatus  autem  populusque 
Romanus  in  rerum  ab  illo  gestarum  memoriam  Alpinis  gen¬ 
tibus  omnibus  devictis  arcus  duos  in  regionibus  occupatis 
posuerunt,  alterum  Segusione  adhuc  extantem  de  civitatibus 
Gottianis  XV,  alterum  a.  7/6  i.  e.  anno,  quo  Mommsenius 
bella  Alpina  Raetia  provincia  constituta  finem  cepisse  putat3). 
Hunc  Petrus  (Rom.  Gesch.  III,  62)  apud  Monaeonem,  quae 
nunc  dicitur,  fuisse  contendit. 

Abrahamus  autem  in  programmate  jam  allato  ex  Dionis 
verbis  55,  10»  traditis  conjecit  Domitium  Ahenobarbum  in 
legatorum  Augusti  pro  praetore  Illyrici  numerum  esse  refe¬ 
rendum.  Sed  quamvis  argute  hanc  rem  excogitaverit,  tamen, 
quod  dubitationem  afferat,  restat.  Primum  enim  vix  verba 
tu  7iqoq  reo  *Iotqm  xwqiu  Illyricum  significare  possunt,  cum 
hoc  tempore  Illyricum  septentrionem  quidem  versus  non  per¬ 
tinuisse  ad  Danubium  jam  ostenderimus.  Deinde  intellegere 
non  possumus,  quo  modo  Domitius  in  Bojohemo  Hermunduris 
sedes  dare  potuerit,  cum  Marcomanni  hanc  terram  obtinuerint 
nec  bellum  cum  iis  a  Domitio  gestum  commemoretur,  quo 
illius  terrae  partem  expugnare  potuerit.  Sed  quod  admonet 
ille  Hermunduros  ab  auctoribus  hujus  temporis  non  in  terra 
a  Marcomannis  modo  relicta  i.  e.  prope  ad  Rhenum,  sed  a 
Vellejo  et  Strabone  consentientibus  in  orientalibus  Germaniae 
mediae  partibus  collocari,  ita  explicari  facile  posse  mihi  vide¬ 
tur  ,  si  ante  migrationem  in  illis  regionibus  eos  fuisse  puta¬ 
mus,  tum  autem  a  Marcomannis  irrumpentibus  pulsos  in 
terra  ab  iis  relicta  domicilium  atque  sedes  a  Domitio  accepisse. 


1)  Dio  C.  54,  34.  Florus  II,  28.  Horatius  Carm.  III,  18,  8.  Pedo 
elegia  in  Drusum  v.  388. 

2)  Cfr.  Tacit.  Ann.  III,  5  et  Valer.  Maxim.  V,  3. 

3)  Dio  C.  53,  26  jam  ad  annum  25  a  Ch.  narrat  unum  arcum  propter 
victorias  reportatas  in  Alpibus  esse  positum.  Sed  illo  loco  id  commemorat, 
quia  initium  bellorum  ibi  Alpinorum  narrat.  Cfr.  Res  gestae  d.  Aug.  p.  7l. 


Fortasse  autem  cum  Tacitus  quoque  Hermunduros  in  illis  re¬ 
gionibus  circa  Albim  fluvium  sitis  fuisse  dicat,  non  omnes 
Hermunduri  a  Marcomannis  sunt  pulsi,  sed  pars  eorum  in 
finibus  artioribus  remanebat,  pars  excessit. 

Ac  si  memineris  Suetonium  hoc  a  Domitio  gestum  bel¬ 
lum  nominare  Germanicum  et  Tacitum  (Ann.  I,  63)  narrare 
Caecinam  ex  saltus  Teutoburgiensis  regione  ad  Rhenum  pe¬ 
tentem  milites  suos  per  longos  pontes  a  L.  Domitio  J  ante 
exaggeratos  duxisse,  facile  concedes  Dionem  omnino  non 
recte  tradidisse,  illam  expeditionem  a  Domitio  ex  Danubii 
regionibus  esse  susceptam.  Non  enim  pontes,  quos  Domitius 
curaverat  propter  expeditionem  illam  efficiendos  in  iisdem 
regionibus  esse  poterant,  in  quibus  Tacitus  eos  commemorat, 
si  a  Danubio  Domitius  flumen  Albim  petiisset. 


VITA. 


Natus  sum  Fr  i  clericus  Aemilius  Strassburger 
Islebiae  a.  MDCCCLIII  m.  Novemb.  die  V  patre  Friderico, 
matre  Christiana,  quos  superstites  esse  gaudeo.  Fidei  addictus 
sum  evangelicae.  Primis  literarum  elementis  imbutus  inde  ab 
anno  b.  s.  LXV  gymnasium  Islebense  frequentavi,  ubi  Schwalbe 
rectore  sex  et  dimidium  annos  ad  literas  incubui.  A.  LXXII 
testimonio  maturitatis  munitus  universitatem  Halensem  adii 
imprimis  studiis  historicis  et  philologicis  me  daturus.  Audivi 
per  septem  semestria  viros  clarissimos  Bernhardyum,  Droy- 
senium,  Duemmlerum,  Erdmannum,  Haymium,  Hertzbergium, 
Heydemannum,  Keilium,  Kirchhoffium,  Zacherum,  Hensenium. 
Sodalis  fui  seminarii  philologici  et  senior.  Societati  historicae 
Droysenii  et  Duemmleri,  Heydemanni  archaeologicae ,  philo- 
logicae  Keilii,  Siebeckii  philosophicae  interfui. 

Quibus  viris  omnibus  optime  de  me  meritis  gratias  has 
ago  maximas. 


THESES. 


I.  Thucydidis  historiarum  1.  III.  c.  84  interpo¬ 
latum  esse  censeo. 

II.  Mommsenius  acerbius  de  Pompejo  judicat 
(Rom.  Gresch.  III). 

III.  In  Propertii  1.  IY  eleg.  X  lacunam,  quam 
Muellerus  constituit,  esse  nego. 

IY.  Liberos,  qui  dicuntur  „Altfreie“,  nunquam 
in  medii  aevi  oppidis  prorsus  interiisse  af¬ 
firmo. 

Y.Qui  legatorum  necis,  quae  apud  Rastadt 
facta  est,  auctores  fuerint,  vix  unquam  certo 
dici  poterit. 


